qundao/data-zh-poetry huggingface dataset:
枕上示景盧·其一
作者：洪适
朝代：宋

朱轓皂蓋有行期，暮景無情惜別離。
枕疾半旬乖語笑，急風吹雨淚垂垂。
枕上示景盧·其二
作者：洪适
朝代：宋

南憩番禺北抵燕，片帆西上駐荆門。
平生不作東甌夢，荔子丹時念灌園。
枢弟挽诗三首
作者：洪适
朝代：宋

少小犹朋友，陈编昼夜开。同时题雁塔，旬月聚麟台。词掖君先达，台阶我后来。伤心今古隔，楚挽不胜哀。投老开三径，联翩北郭门。嘲花诗插架，对竹酒盈尊。叹息千秋宅，荒凉十亩园。谈丛铛折脚，云暗脊令原。静镇多遗爱，存桥有远谋。禁林传大册，宥地简前旒。疾也劳心得，生乎撒手休。三年棠棣径，倚杖泪争流。
枢弟挽诗三首·其一
作者：洪适
朝代：宋
体裁：五言律诗

少小犹朋友，陈编昼夜开。同时题雁塔，旬月聚麟台。词掖君先达，台阶我后来。伤心今古隔，楚挽不胜哀。
枢弟挽诗三首·其三
作者：洪适
朝代：宋
体裁：五言律诗

静镇多遗爱，存桥有远谋。禁林传大册，宥地简前旒。疾也劳心得，生乎撒手休。三年棠棣径，倚杖泪争流。
枢弟挽诗三首·其二
作者：洪适
朝代：宋
体裁：五言律诗

投老开三径，联翩北郭门。嘲花诗插架，对竹酒盈尊。叹息千秋宅，荒凉十亩园。谈丛铛折脚，云暗脊令原。
桐柏觀
作者：洪适
朝代：宋

屹然雙闕峙瓊臺，仰見彤雲郁郁開。
三井窮源知海眼，六符垂象應天台。
松杉滿道欣初過，芝朮何年得自培。
更聽鳴泉雜風籟，直疑笙鶴紫霄來。
桐柏观
作者：洪适
朝代：宋
体裁：七言律诗

屹然双阙峙琼台，仰见彤云郁郁开。三井穷源知海眼，六符垂象应天台。松杉满道欣初过，芝朮何年得自培。更听鸣泉杂风籁，直疑笙鹤紫霄来。
梁子正有詩謝牡丹及聚仙花次其韻·其一
作者：洪适
朝代：宋

天教國色傲春華，不肯爭先伍雜花。
西洛塵埃長太息，名園今屬犬羊家。
梁子正有詩謝牡丹及聚仙花次其韻·其三
作者：洪适
朝代：宋

玉蘂茸茸映四筵，團欒如集飲中仙。
下方簇蝶非儔匹，上比瓊花難並緣。
梁子正有詩謝牡丹及聚仙花次其韻·其二
作者：洪适
朝代：宋

癡坐林間類守株，一年春事已無餘。
直須九曲添清漲，灑掃棕亭進一盂。
梁子正有诗谢牡丹及聚仙花次其韵
作者：洪适
朝代：宋

天教国色傲春华，不肯争先伍杂花。西洛尘埃长太息，名园今属犬羊家。痴坐林间类守株，一年春事已无馀。直须九曲添清涨，洒扫棕亭进一盂。玉蕊茸茸映四筵，团栾如集饮中仙。下方簇蝶非俦匹，上比琼花难并缘。
梁子正有诗谢牡丹及聚仙花次其韵·其三
作者：洪适
朝代：宋

玉蕊茸茸映四筵，团栾如集饮中仙。下方簇蝶非俦匹，上比琼花难并缘。
梁子正有诗谢牡丹及聚仙花次其韵·其三
作者：洪适
朝代：宋

玉蘂茸茸映四筵，团栾如集饮中仙。
下方簇蝶非俦匹，上比琼花难并缘。
梁子正有诗谢牡丹及聚仙花次其韵·其二
作者：洪适
朝代：宋

痴坐林间类守株，一年春事已无余。
直须九曲添清涨，洒扫棕亭进一盂。
梁子正有诗谢牡丹及聚仙花次其韵·其二
作者：洪适
朝代：宋

痴坐林间类守株，一年春事已无馀。直须九曲添清涨，洒扫棕亭进一盂。
梁竑夫挽詩二首·其一
作者：洪适
朝代：宋

材高易盤錯，語妙出波瀾。
和氣如春暖，交情耐歲寒。
牧民千里治，奉使五刑寬。
杖屨懷陳迹，琴亡曲罷彈。
梁竑夫挽詩二首·其二
作者：洪适
朝代：宋

向來持國秉，貢禹合彈冠。
予節緣心計，飛章或面謾。
開陳疑已釋，騰躍事非難。
覆餗長緘恨，何知便蓋棺。
梁竑夫挽诗二首
作者：洪适
朝代：宋

材高易盘错，语妙出波澜。和气如春暖，交情耐岁寒。牧民千里治，奉使五刑宽。杖屦怀陈迹，琴亡曲罢弹。向来持国秉，贡禹合弹冠。予节缘心计，飞章或面谩。开陈疑已释，腾跃事非难。覆餗长缄恨，何知便盖棺。
梁竑夫挽诗二首·其一
作者：洪适
朝代：宋
体裁：五言律诗

材高易盘错，语妙出波澜。和气如春暖，交情耐岁寒。牧民千里治，奉使五刑宽。杖屦怀陈迹，琴亡曲罢弹。
梁竑夫挽诗二首·其二
作者：洪适
朝代：宋
体裁：五言律诗

向来持国秉，贡禹合弹冠。予节缘心计，飞章或面谩。开陈疑已释，腾跃事非难。覆餗长缄恨，何知便盖棺。
梦中送妙兴寺僧
作者：洪适
朝代：宋
体裁：七言绝句

西望霞光东望云，划然晴晦此区分。小桥过尽盘龙险，回首高人多谢君。
检校园花
作者：洪适
朝代：宋

往夏新阁成，拔去园中葵。
万花间千蕊，十夫劳徙移。
羣香颇猗狔，密影初参差。
烈日吁可畏，时雨不能滋。
未秋叶先陨，欲冬柯已萎。
虚蒙灌溉恩，无復嫣然姿。
啅雀飞且止，不肯登空枝。
寒螀守枯荄，未忍相弃离。
永怀斩新日，岂料憔悴期。
谁呼殷七七，来伴红裳儿。
金鼎一剂药，返魂庸可追。
春来作高亭，绿沼扬清漪。
旧蹊类陈迹，远圃分芳蕤。
结根旬浃间，生意浑熙熙。
微白李赋质，小红桃入肌。
柳条无颜色，已含烟雨眉。
游蜂相召引，有底渠先知。
地力固自若，大钧不偏私。
竞秀非机巧，向衰非钝迟。
万物理固然，扬芬须得时。
检校园花
作者：洪适
朝代：宋

往夏新阁成，拔去园中葵。万花间千蕊，十夫劳徙移。群香颇猗狔，密影初参差。烈日吁可畏，时雨不能滋。未秋叶先陨，欲冬柯已萎。虚蒙灌溉恩，无复嫣然姿。啅雀飞且止，不肯登空枝。寒螀守枯荄，未忍相弃离。永怀斩新日，岂料憔悴期。谁呼殷七七，来伴红裳儿。金鼎一剂药，返魂庸可追。春来作高亭，绿沼扬清漪。旧蹊类陈迹，远圃分芳蕤。结根旬浃间，生意浑熙熙。微白李赋质，小红桃入肌。柳条无颜色，已含烟雨眉。游蜂相召引，有底渠先知。地力固自若，大钧不偏私。竞秀非机巧，向衰非钝迟。万物理固然，飏芬须得时。
楊元素題蒙泉詩云源有雌雄分碧白注謂南泉色白爲雌因爲之解嘲二絕句·其一
作者：洪适
朝代：宋

小孤寧有匹，織女自無家。
浪比人間世，增添白玉瑕。
楊元素題蒙泉詩云源有雌雄分碧白注謂南泉色白爲雌因爲之解嘲二絕句·其二
作者：洪适
朝代：宋

雄風波不動，雌霓影空垂。
欲洗蒙泉謗，須刪蜀客詩。
楊和王挽詩二首·其一
作者：洪适
朝代：宋

矍鑠狨韉出，魁梧玉带輕。
良家三世將，幕府萬人英。
長嘯臨天塹，妖氛散虜營。
黄壚有遺恨，不見朔方平。
楊和王挽詩二首·其二
作者：洪适
朝代：宋

三紀羽林衛，千秋彝鼎銘。
拔材多男爵，教子寶遺經。
淮上開王社，雲邊落將星。
後來思燕頷，麟閣仰丹青。
楚怀王
作者：洪适
朝代：宋
体裁：七言绝句

武关谋诈却称臣，冤魄游魂尚在秦。墓木萧条冢犹湿，流闻其子作昏姻。
楚懷王
作者：洪适
朝代：宋

武關謀詐却稱臣，冤魄游魂尚在秦。
墓木蕭條冢猶濕，流聞其子作昏姻。
榮國李夫人挽詩
作者：洪适
朝代：宋

斗樞光梓里，壺德講魚軒。
教子詩書足，齊家禮法尊。
相隨雙劍逝，來弔一芻存。
松霧銘旌暗，悲歌塞墓門。
樞弟挽詩三首·其一
作者：洪适
朝代：宋

少小猶朋友，陳編晝夜開。
同時題雁塔，旬月聚麟臺。
詞掖君先達，臺階我後來。
傷心今古隔，楚挽不勝哀。
樞弟挽詩三首·其三
作者：洪适
朝代：宋

靜鎮多遺愛，存橋有遠謀。
禁林傳大冊，宥地簡前旒。
疾也勞心得，生乎撒手休。
三年棠棣徑，倚杖淚爭流。
樞弟挽詩三首·其二
作者：洪适
朝代：宋

投老開三逕，聯翩北郭門。
嘲花詩插架，對竹酒盈尊。
歎息千秋宅，荒凉十畝園。
談叢鐺折脚，雲暗脊令原。
檢校園花
作者：洪适
朝代：宋

往夏新閣成，拔去園中葵。
萬花間千蕊，十夫勞徙移。
羣香頗猗狔，密影初參差。
烈日吁可畏，時雨不能滋。
未秋葉先隕，欲冬柯已萎。
虛蒙灌溉恩，無復嫣然姿。
啅雀飛且止，不肯登空枝。
寒螿守枯荄，未忍相棄離。
永懷斬新日，豈料憔悴期。
誰呼殷七七，來伴紅裳兒。
金鼎一劑藥，返魂庸可追。
春來作高亭，綠沼揚清漪。
舊蹊類陳迹，遠圃分芳蕤。
結根旬浹間，生意渾熙熙。
微白李賦質，小紅桃入肌。
柳條無顔色，已含烟雨眉。
遊蜂相召引，有底渠先知。
地力固自若，大鈞不偏私。
競秀非機巧，向衰非鈍遲。
萬物理固然，颺芬須得時。
檥齋二絕句·其一
作者：洪适
朝代：宋

野色山光列畫圖，坐看漁子入菰蒲。
恰如放鷁穿三峽，何事航家問五湖。
檥齋二絕句·其二
作者：洪适
朝代：宋

青翰不動柳陰多，桂棹無聲鳥語和。
有此孤舟寄丘壑，可憐平地起風波。
檥齋觀耕
作者：洪适
朝代：宋

城下經營二頃田，倒囊不惜買山錢。
一犁駐目雨初歇，三徑藏身地自偏。
乞米帖來須領略，相牛經在與周旋。
嘗新指擬翻匙雪，旱魃誅夷勝去年。
次日宏父携家出游而小雨新晴
作者：洪适
朝代：宋
体裁：七言律诗

山头霞彩发天光，初日曈昽射短冈。莫使吹箫寻古曲，直宜点额作新妆。不禁风雨飞来急，颇觉园林减却香。花下凌波奏奇舞，腰支尺六笑垂杨。
次日宏父携家出遊而小雨新晴
作者：洪适
朝代：宋

山頭霞彩發天光，初日曈曨射短岡。
莫使吹簫尋古曲，直宜點額作新妝。
不禁風雨飛來急，頗覺園林減却香。
花下凌波奏奇舞，腰支尺六笑垂楊。
次景裴席上韵
作者：洪适
朝代：宋
体裁：七言律诗

桃李纷纷已半春，海棠睡觉晚妆新。龟巢剩有千般景，琼报浑无一点尘。酒未举杯风逐客，诗方拈笔雨催人。从今只拣晴和日，草草杯盘勿厌频。
次景裴席上韻
作者：洪适
朝代：宋

桃李紛紛已半春，海棠睡覺晚妝新。
龜巢剩有千般景，瓊報渾無一點塵。
酒未舉杯風逐客，詩方拈筆雨催人。
從今只揀晴和日，草草杯盤勿厭頻。
次酬曾守分繡閣
作者：洪适
朝代：宋

城隅喬木可怡顔，小閣初成尺五閒。
好客飛觴同嘯傲，新詩銜袖莫追攀。
片時凉雨洗疏竹，向晚輕雲留遠山。
坐想清香凝燕寢，也思一笑十眉彎。
次酬曾守分绣阁
作者：洪适
朝代：宋
体裁：七言律诗

城隅乔木可怡颜，小阁初成尺五閒。好客飞觞同啸傲，新诗衔袖莫追攀。片时凉雨洗疏竹，向晚轻云留远山。坐想清香凝燕寝，也思一笑十眉弯。
次韵中山雨后
作者：洪适
朝代：宋

好雨连宵鸠唤晴，晓行襟袂有余清。
远游朔塞殊风景，梦到东阡看火耕。
红退桃蹊三月晚，绿添麦垅一川平。
纤尘不逐车轮起，喜听驱驴叱马声。
次韵中山雨后
作者：洪适
朝代：宋

好雨连宵鸠唤晴，晓行襟袂有馀清。远游朔塞殊风景，梦到东阡看火耕。红退桃蹊三月晚，绿添麦垄一川平。纤尘不逐车轮起，喜听驱驴叱马声。
次韵伊洛道中
作者：洪适
朝代：宋

万里修邻好，毡裘不乱羣。
边锋方两解，春事已平分。
发轫鸡三唱，挥毫酒半醺。
问途殊未已，返顾羡归云。
次韵伊洛道中
作者：洪适
朝代：宋

万里修邻好，毡裘不乱群。边锋方两解，春事已平分。发轫鸡三唱，挥毫酒半醺。问途殊未已，返顾羡归云。
次韵保州闻角
作者：洪适
朝代：宋

觉来屈指数修程，历遍中原长短亭。谁向城头晓鸣角，胡音嘈囋不须听。胡音嘈囋不须听，整顿征衫待启明。已把哀笳变清角，可伤任昧杂韶英。
次韵保州闻角·其一
作者：洪适
朝代：宋
体裁：七言绝句

觉来屈指数修程，历遍中原长短亭。谁向城头晓鸣角，胡音嘈囋不须听。
次韵保州闻角·其二
作者：洪适
朝代：宋
体裁：七言绝句

胡音嘈囋不须听，整顿征衫待启明。已把哀笳变清角，可伤任昧杂韶英。
次韵再至中山
作者：洪适
朝代：宋
体裁：五言律诗

路指中山国，人归析木津。终风震檐瓦，细雨压车尘。落纸诗章速，开尊酒力醇。无功惭报国，来往谩劳人。
次韵初入东京二首
作者：洪适
朝代：宋

乾坤正欲稔天骄，会见降胡款圣朝。蓄锐乘机先自治，莫令武库五兵销。五门双阙未央城，碧瓦朱甍云雾生。真主南巡正尝胆，从今瞻仰泰阶平。
次韵初入东京二首·其一
作者：洪适
朝代：宋

乾坤正欲稔天骄，会见降胡款圣朝。蓄锐乘机先自治，莫令武库五兵销。
次韵初入东京二首·其一
作者：洪适
朝代：宋

干坤正欲稔天骄，会见降胡款圣朝。
蓄锐乘机先自治，莫令武库五兵销。
次韵初入东京二首·其二
作者：洪适
朝代：宋
体裁：七言绝句

五门双阙未央城，碧瓦朱甍云雾生。真主南巡正尝胆，从今瞻仰泰阶平。
次韵初望太行山
作者：洪适
朝代：宋
体裁：五言律诗

曾峦逾碣石，形胜镇神州。可惜羊肠险，今包鼠穴羞。天心端有待，人力岂能谋。未老如凭轼，壶浆为曲留。
次韵北使邀观常丰湖
作者：洪适
朝代：宋
体裁：七言绝句

一派澄湖何处来，鸣桹渔子聚还开。主人甚顾他乡客，莫使归途欠一杯。
次韵南京道中
作者：洪适
朝代：宋
体裁：七言律诗

密叶成阴行路宽，鸠鸣莺啭足开颜。半涂泥滑夜来雨，数片云飞何处山。薄暮每寻樽俎共，残春能伴节旄还。尘襟好濯西湖水，偷取禅房一日闲。
次韵向宪留题荆门惠泉卒章见及
作者：洪适
朝代：宋

对泉一洗心如水，诵诗三叹颡有泚。字比渴骥骎骎来，文如翠潋鳞鳞起。皇华辙迹环诸道，济物良筹载襟抱。双泉复见等故人，竹马儿童半羸老。吾君丰泽要下流，惭愧长澜力不侔。一方始此一滴润，千亩长有千钟收。去瘼未尽惠未施，可使剜肉生新痍。尘埃满面语甚恶，虚辱逢人统项斯。
次韵向宪留题荆门惠泉卒章见及
作者：洪适
朝代：宋

对泉一洗心如水，诵诗三叹颡有泚。
字比渴骥骎骎来，文如翠潋鳞鳞起。
皇华辙迹环诸道，济物良筹载襟抱。
双泉復见等故人，竹马儿童半羸老。
吾君丰泽要下流，惭愧长澜力不侔。
一方始此一滴润，千亩长有千钟收。
去瘼未尽惠未施，可使剜肉生新痍。
尘埃满面语甚恶，虚辱逢人统项斯。
次韵向宪见赠三首
作者：洪适
朝代：宋

理财无管晏，言利析秋豪。吐论千人废，摩空六翮高。未簪安世笔，先佩吕虔刀。楚泽东风劲，宁辞揽辔劳。四望荒楼观，登高动土思。山川相映带，桃李已纷披。汉节人重仰，黄陂世莫窥。三章堆锦绣，唐突古西施。河东空有赋，人不道扬雄。贵贱云泥隔，寅缘井邑同。平番依列宿，谈笑霁威风。终赖帡幪力，能成尺寸功。
次韵向宪见赠三首·其一
作者：洪适
朝代：宋
体裁：五言律诗

理财无管晏，言利析秋豪。吐论千人废，摩空六翮高。未簪安世笔，先佩吕虔刀。楚泽东风劲，宁辞揽辔劳。
次韵向宪见赠三首·其三
作者：洪适
朝代：宋
体裁：五言律诗

河东空有赋，人不道扬雄。贵贱云泥隔，寅缘井邑同。平番依列宿，谈笑霁威风。终赖帡幪力，能成尺寸功。
次韵向宪见赠三首·其二
作者：洪适
朝代：宋
体裁：五言律诗

四望荒楼观，登高动土思。山川相映带，桃李已纷披。汉节人重仰，黄陂世莫窥。三章堆锦绣，唐突古西施。
次韵向宪道中偶成
作者：洪适
朝代：宋

四牡驰原隰，侯邦害必除。
疲民端可念，茅舍未如初。
消息三春异，创痍二纪余。
君王心在远，谕意倚相如。
次韵向宪道中偶成
作者：洪适
朝代：宋

四牡驰原隰，侯邦害必除。疲民端可念，茅舍未如初。消息三春异，创痍二纪馀。君王心在远，谕意倚相如。
次韵回程至涿鹿
作者：洪适
朝代：宋
体裁：七言律诗

回首燕然日再西，一杯相属使轺归。残花媚野不妨好，倦鸟投林自在飞。可惜光阴销客枕，不嫌尘土染征衣。大明退直清和日，已约梯云访翠微。
次韵宁陵憩驿
作者：洪适
朝代：宋

野外人声寂，林间鸟羽翻。
朱樱喜堆案，青杏助开尊。
故国多荒草，遗黎有怨言。
雨余尘土静，不復污归轩。
次韵宁陵憩驿
作者：洪适
朝代：宋

野外人声寂，林间鸟羽翻。朱樱喜堆案，青杏助开尊。故国多荒草，遗黎有怨言。雨馀尘土静，不复污归轩。
次韵得保州老张瓦研
作者：洪适
朝代：宋
体裁：古风

毛颖传既成，陶泓名不朽。陈楮接武来，论交篇籍囿。千年铜雀台，瓦解沦坤厚。何人澄其泥，颇能髣髴否。龙公天上客，金兰幸同臭。结束万里行，联翩五旬久。清谈落玉麈，痛饮尽金斗。咳唾珠玑粲，挥翰不停手。穷边得佳研，可出老吕右。瓦缶莫雷鸣，龙尾羞牛后。
次韵施德初游齐山
作者：洪适
朝代：宋

诗尘谁复数齐梁，小杜文章楚大邦。曾为黄花酬九日，至今陈迹擅三江。新亭高下依乔木，远岫参差进曲窗。著屐与君时茗饮，后车何必酒盈缸。
次韵施德初游齐山
作者：洪适
朝代：宋

诗尘谁復数齐梁，小杜文章楚大邦。
曾为黄花酬九日，至今陈迹擅三江。
新亭高下依乔木，远岫参差进曲窗。
着屐与君时茗饮，后车何必酒盈缸。
次韵早行
作者：洪适
朝代：宋

夙驾星光动，徐行雾气迷。塞鸿翻月去，胡马向风嘶。柝静谯门晓，轮攲沙路低。颇思眠蕙帐，枕上听邻鸡。
次韵早行
作者：洪适
朝代：宋

夙驾星光动，徐行雾气迷。
塞鸿翻月去，胡马向风嘶。
柝静谯门晓，轮欹沙路低。
颇思眠蕙帐，枕上听邻鸡。
次韵景卢喜得安州牡丹
作者：洪适
朝代：宋

洛中花信已沉声，泾渭宁分浊与清。近出黟山空接壤，远来安陆比连城。虚坛仅免游人问，浪蕊从教著处荣。更欲丁宁新芍药，莫誇多少便横行。
次韵景卢喜得安州牡丹
作者：洪适
朝代：宋

洛中花信已沉声，泾渭宁分浊与清。
近出黟山空接壤，远来安陆比连城。
虚坛仅免游人问，浪蘂从教着处荣。
更欲丁宁新芍药，莫夸多少便横行。
次韵景卢赏梅
作者：洪适
朝代：宋
体裁：五言律诗

曲坞梅藏白，东皇解出奇。不嫌歌板闹，直与酒尊宜。倚竹盟三友，凌风粲一枝。清标何水部，千古说能诗。
次韵景卢野处解嘲之什
作者：洪适
朝代：宋
体裁：七言律诗

地偏不接市廛声，古木参天鹤唳清。台榭迥穷千里目，诗章突过五言城。花移琼树真无敌，酒换金貂未足荣。灯火归时笙管作，解嘲何事有歌行。
次韵景卢题龟巢
作者：洪适
朝代：宋

拙速谁云胜巧迟，新亭结罢得能奇。细看远水兼天净，可但中秋观月宜。出郭自欣三径乐，枕流今有几人痴。巢莲千岁同藏六，一笑泥涂曳尾龟。
次韵景卢题龟巢
作者：洪适
朝代：宋

拙速谁云胜巧迟，新亭结罢得能奇。
细看远水兼天凈，可但中秋观月宜。
出郭自欣三径乐，枕流今有几人痴。
巢莲千岁同藏六，一笑泥涂曳尾龟。
次韵景思谢送四时纂要并惠乳泉且许见顾
作者：洪适
朝代：宋

断壶食郁遵时令，莲芡櫜韬辨土宜。若解养生供伏腊，自然卜筑数期颐。我无卮茜等通侯，不作多田望蓐收。松菊漫成三径梦，烟蓑已失五湖秋。青编送似补山房，妙语相酬掩夜光。盗瓮不须睎吏部，将军何日命元方。
次韵景思谢送四时纂要并惠乳泉且许见顾·其一
作者：洪适
朝代：宋

断壶食郁遵时令，莲芡櫜韬辨土宜。若解养生供伏腊，自然卜筑数期颐。
次韵景思谢送四时纂要并惠乳泉且许见顾·其一
作者：洪适
朝代：宋

断壶食鬰遵时令，莲芡櫜韬辨土宜。
若解养生供伏腊，自然卜筑数期颐。
次韵景思谢送四时纂要并惠乳泉且许见顾·其三
作者：洪适
朝代：宋
体裁：七言绝句

青编送似补山房，妙语相酬掩夜光。盗瓮不须睎吏部，将军何日命元方。
次韵景思谢送四时纂要并惠乳泉且许见顾·其二
作者：洪适
朝代：宋

我无卮茜等通侯，不作多田望蓐收。松菊漫成三径梦，烟蓑已失五湖秋。
次韵景思谢送四时纂要并惠乳泉且许见顾·其二
作者：洪适
朝代：宋

我无巵茜等通侯，不作多田望蓐收。
松菊漫成三径梦，烟蓑已失五湖秋。
次韵景裴赞喜农扈之除
作者：洪适
朝代：宋

北固金焦顾眄中，裴回于此再踰冬。徒劳金谷供诸将，未有田园问老农。且喜边亭罢欧脱，不须水战习蒙冲。九卿已愧班行忝，敢向明时叹不逢。
次韵景裴赞喜农扈之除
作者：洪适
朝代：宋

北固金焦顾眄中，裴回于此再踰冬。
徒劳金谷供诸将，未有田园问老农。
且喜边亭罢欧脱，不须水战习蒙衝。
九卿已媿班行忝，敢向明时叹不逢。
次韵曹功显都承赏梅
作者：洪适
朝代：宋

纷纷凡卉怯严冬，独有清姿对雪中。拂幌更宜妆妩媚，巡檐谁惮履穿空。南来未见传声使，东望方思避俗翁。闻道联镳得幽趣，无因同醉玉堂东。
次韵曹功显都承赏梅
作者：洪适
朝代：宋

纷纷凡卉怯严冬，独有清姿对雪中。
拂幌更宜粧妩媚，巡檐谁惮履穿空。
南来未见传声使，东望方思避俗翁。
闻道联镳得幽趣，无因同醉玉堂东。
次韵曾宏父探梅未开
作者：洪适
朝代：宋
体裁：五言律诗

梅枝浑待雪，山意渐呼风。欲索檐间笑，那忧径外穷。英辞窥玉洁，拙句愧雷同。只恐花开日，纶言下法宫。
次韵曾宏父欲赏山宫梅花
作者：洪适
朝代：宋
体裁：七言律诗

黄堂清兴动官梅，遥望花林首屡回。命驾许同狂客往，舒笺频有好诗催。空怀月观横千影，趁取山宫举一杯。为语东皇相假借，莫教零乱点苍苔。
次韵朱宣州见寄
作者：洪适
朝代：宋

十载萧萧麋鹿姿，那知出守得同时。黄山白水空孤讽，叠嶂双溪属好诗。击柝晓传邾子国，举鞭春到习家池。只今霖雨思贤佐，会见丝纶下王墀。
次韵朱宣州见寄
作者：洪适
朝代：宋

十载萧萧麋鹿姿，那知出守得同时。
黄山白水空孤讽，迭嶂双溪属好诗。
击柝晓传邾子国，举鞭春到习家池。
只今霖雨思贤佐，会见丝纶下王墀。
次韵李举之县丞秋日偶成
作者：洪适
朝代：宋

当年使节反穹庐，解绶归来得少娱。底事微官又萦缚，强颜文墨受意乌。朝来倾耳得街谈，颇说尘容亦可惭。从事未知三尺守，醉心空向六经酣。宦途陆陆未回车，秋桂春萝总负渠。目送飞鸿千里去，故山应草绝交书。笔底渊源万顷多，卷中句法不随波。覃思正作青云计，寡和聊成白雪歌。
次韵李举之县丞秋日偶成·其一
作者：洪适
朝代：宋
体裁：七言绝句

当年使节反穹庐，解绶归来得少娱。底事微官又萦缚，强颜文墨受意乌。
次韵李举之县丞秋日偶成·其三
作者：洪适
朝代：宋
体裁：七言绝句

宦途陆陆未回车，秋桂春萝总负渠。目送飞鸿千里去，故山应草绝交书。
次韵李举之县丞秋日偶成·其二
作者：洪适
朝代：宋
体裁：七言绝句

朝来倾耳得街谈，颇说尘容亦可惭。从事未知三尺守，醉心空向六经酣。
次韵李举之县丞秋日偶成·其四
作者：洪适
朝代：宋
体裁：七言绝句

笔底渊源万顷多，卷中句法不随波。覃思正作青云计，寡和聊成白雪歌。
次韵李举之立春四绝句
作者：洪适
朝代：宋

东皇先遣雪清尘，一夜山川眼界新。共喜太平今有象，更将歌舞为迎春。三冬文史总空虚，独有施行宽大书。坐对南墙千个竹，何妨留客煮园蔬。雪后疏梅正压枝，春来朝日已晖晖。痴儿公事何时了，一醉花前心似飞。他乡春日思如何，屏去茶瓯任睡魔。且得小窗成好梦，片时江上逐烟蓑。
次韵李举之立春四绝句·其一
作者：洪适
朝代：宋
体裁：七言绝句

东皇先遣雪清尘，一夜山川眼界新。共喜太平今有象，更将歌舞为迎春。
次韵李举之立春四绝句·其三
作者：洪适
朝代：宋
体裁：七言绝句

雪后疏梅正压枝，春来朝日已晖晖。痴儿公事何时了，一醉花前心似飞。
次韵李举之立春四绝句·其二
作者：洪适
朝代：宋

三冬文史总空虚，独有施行宽大书。坐对南墙千个竹，何妨留客煮园蔬。
次韵李举之立春四绝句·其二
作者：洪适
朝代：宋

三冬文史总空虚，独有施行宽大书。
坐对南墙千箇竹，何妨留客煮园蔬。
次韵李举之立春四绝句·其四
作者：洪适
朝代：宋
体裁：七言绝句

他乡春日思如何，屏去茶瓯任睡魔。且得小窗成好梦，片时江上逐烟蓑。
次韵李举之风雨中书事四绝句
作者：洪适
朝代：宋

挂壁鸣琴久断弦，强反书帙本相便。词源顾我非流峡，藻思如君已掞天。雨势风声何太雄，群山答响乱贲镛。青奴今夕安用汝，玉友此时留得侬。怒号通夕搅空虚，好梦那能到玉除。枕上泰然无一念，只愁雨滴架中书。向晓登楼凭小栏，萧然归兴在江干。痴儿未了公家事，且把云山子细看。
次韵李举之风雨中书事四绝句·其一
作者：洪适
朝代：宋

挂壁鸣琴久断弦，强反书帙本相便。词源顾我非流峡，藻思如君已掞天。
次韵李举之风雨中书事四绝句·其一
作者：洪适
朝代：宋

挂壁鸣琴久断絃，强反书帙本相便。
词源顾我非流峡，藻思如君已掞天。
次韵李举之风雨中书事四绝句·其三
作者：洪适
朝代：宋
体裁：七言绝句

怒号通夕搅空虚，好梦那能到玉除。枕上泰然无一念，只愁雨滴架中书。
次韵李举之风雨中书事四绝句·其二
作者：洪适
朝代：宋
体裁：七言绝句

雨势风声何太雄，群山答响乱贲镛。青奴今夕安用汝，玉友此时留得侬。
次韵李举之风雨中书事四绝句·其四
作者：洪适
朝代：宋
体裁：七言绝句

向晓登楼凭小栏，萧然归兴在江干。痴儿未了公家事，且把云山子细看。
次韵李相之观溪涨二首
作者：洪适
朝代：宋

愁霖方注射，骇浪忽冲斜。宿鸟行惊雁，游鱼目失虾。夕波奔析木，春涨过桃花。沸渭今如此，谁乘犯斗槎。风声随雨急，水势满川黄。巨舰困澎湃，穷阎悲混茫。为鱼怀洛汭，揵竹谢宣防。共徯阴云卷，冰轮替戾冈。
次韵李相之观溪涨二首·其一
作者：洪适
朝代：宋

愁霖方注射，骇浪忽冲斜。宿鸟行惊雁，游鱼目失虾。夕波奔析木，春涨过桃花。沸渭今如此，谁乘犯斗槎。
次韵李相之观溪涨二首·其一
作者：洪适
朝代：宋

愁霖方注射，骇浪忽衝斜。
宿鸟行惊鴈，游鱼目失虾。
夕波奔析木，春涨过桃花。
沸渭今如此，谁乘犯斗槎。
次韵李相之观溪涨二首·其二
作者：洪适
朝代：宋
体裁：五言律诗

风声随雨急，水势满川黄。巨舰困澎湃，穷阎悲混茫。为鱼怀洛汭，揵竹谢宣防。共徯阴云卷，冰轮替戾冈。
次韵村店得牡丹
作者：洪适
朝代：宋
体裁：七言绝句

花品称王擅洛京，朱朱白白莫齐名。相逢河朔春将暮，半吐檀心若有情。
次韵杨花二首
作者：洪适
朝代：宋

桃花开落不同时，燕子衔泥相伴飞。若向章台问春色，可无清泪湿征衣。官路风轻落絮迷，望中高下杂游丝。糁毡拟雪春无际，只有骚人圣得知。
次韵杨花二首·其一
作者：洪适
朝代：宋
体裁：七言绝句

桃花开落不同时，燕子衔泥相伴飞。若向章台问春色，可无清泪湿征衣。
次韵杨花二首·其二
作者：洪适
朝代：宋
体裁：七言绝句

官路风轻落絮迷，望中高下杂游丝。糁毡拟雪春无际，只有骚人圣得知。
次韵梁子正咏棕亭
作者：洪适
朝代：宋
体裁：七言律诗

鬋得栟榈制数椽，绣衣拈出少陵篇。倚楹见水幽情畅，驻屐迷花诗兴牵。便觉茅轩俱退舍，若谈竹室不同年。满山所欠青青药，且趁流觞集醉仙。
次韵梁宪再集盘洲
作者：洪适
朝代：宋
体裁：七言律诗

春风步屧共优游，小筑园庐匪拙谋。罗列清尊资啸傲，安排好语待赓酬。茸茸香草装三径，恰恰鸣禽想十洲。玉节寻盟端不再，便回天上近凝旒。
次韵梁宪盘洲之集
作者：洪适
朝代：宋
体裁：七言律诗

轻风吹雨称行春，丘壑装怀我辈人。照水轩窗如进艇，穿花旌节屡移轮。携壶迭讲三杯酒，挥麈曾无一点尘。明日兵厨寻故事，已教园吏拂华茵。
次韵梁门
作者：洪适
朝代：宋
体裁：七言绝句

双垒依然柳作阴，故疆行尽倍伤心。时平且得无争战，苔上戈枪卧绿沈。
次韵汤阴寒食遇雨
作者：洪适
朝代：宋
体裁：五言律诗

殊方遇寒食，节物负年华。小雨偏宜柳，轻风未落花。见饧如隔岭，对月共忘家。俗重之推庙，谁祠万里沙。
次韵游臞庵不果
作者：洪适
朝代：宋
体裁：七言律诗

水纹如縠送归船，渐近觚棱尺五天。适意莼鲈公有兴，寻盟鸥鸟我无缘。远怀并辔穿红皱，近阻携筇款碧鲜。却待湖山最高处，醉中一笑挹臞仙。
次韵王伟文二首
作者：洪适
朝代：宋

山城碌碌负鱼符，尺五家园好坦途。可惜光阴迷簿领，漫无惠露到樵苏。鸡豚小社元相接，鸥鹭新盟不敢渝。莫话弹冠仍结绶，祇宜袯襫与夫须。衒石难夸和氏场，挥犀久避盖公堂。笔端风雨真无敌，纸上寒温细作行。结屋竞传千亩竹，奉祠聊对一炉香。朝中环赐无虚月，遥想眉黄已效祥。
次韵王伟文二首·其一
作者：洪适
朝代：宋
体裁：七言律诗

山城碌碌负鱼符，尺五家园好坦途。可惜光阴迷簿领，漫无惠露到樵苏。鸡豚小社元相接，鸥鹭新盟不敢渝。莫话弹冠仍结绶，祇宜袯襫与夫须。
次韵王伟文二首·其二
作者：洪适
朝代：宋
体裁：七言律诗

衒石难夸和氏场，挥犀久避盖公堂。笔端风雨真无敌，纸上寒温细作行。结屋竞传千亩竹，奉祠聊对一炉香。朝中环赐无虚月，遥想眉黄已效祥。
次韵白沟河
作者：洪适
朝代：宋

唐余画壤媿鸿沟，西闭关门汉道柔。
一自旄头入京洛，至今泉水不东流。
次韵白沟河
作者：洪适
朝代：宋

唐馀画壤愧鸿沟，西闭关门汉道柔。一自旄头入京洛，至今泉水不东流。
次韵程观过
作者：洪适
朝代：宋
体裁：七言律诗

山城寂寂簿书稀，梅际春风一夜归。忽喜烹鱼中有得，恍然挥麈久相违。折腰岂爱蕲州竹，问汉须寻织女机。奇绝黄山待佳句，何时小雨湿征衣。
次韵范子芬雪中同访曹功显
作者：洪适
朝代：宋

明朝春琯欲飞葭，腊里重看舞雪斜。笔下百篇非事业，樽前一醉即生涯。初疑高柳狂吹絮，却伴寒梅好放花。踏冻不辞方驾远，闭门留客更谁家。
次韵范子芬雪中同访曹功显
作者：洪适
朝代：宋

明朝春管欲飞葭，腊裏重看舞雪斜。
笔下百篇非事业，樽前一醉即生涯。
初疑高柳狂吹絮，却伴寒梅好放花。
踏冻不辞方驾远，闭门留客更谁家。
次韵范守翠微亭
作者：洪适
朝代：宋
体裁：七言律诗

带郭长堤十里春，是中佳处外风尘。层层危磴浑依旧，一一高亭已斩新。领略江山初纵目，剪除荆棘不劳神。携壶一笑须投隙，官事何时可脱身。
次韵董伯鲁
作者：洪适
朝代：宋
体裁：七言律诗

读破群书有远谋，逢时便可动凝旒。不辞岩邑千山险，肯作铃斋十日留。辩舌未容蠡测海，归心已梦蝶为周。松关万一逢佳友，为说相如故倦游。
次韵蔡瞻明惜花五绝句
作者：洪适
朝代：宋

底事春愁减玉肌，谁能獭髓为扶衰。可怜傍巘临池处，非复嫣然一笑时。无情谁似东风薄，相见那思雪夜初。欲把红颜借桃杏，便教枝上白纷如。月地云阶满意开，牵花准拟尚裴回。抗琼解佩已仙去，骇绿纷红徒后来。试因子墨赋瑰姿，独记朝容在一披。著粉直嫌妆太白，只今何似梦中时。一声横笛晓林空，知是春风十日东。来岁花时在何处，探芳还有几人同。
次韵蔡瞻明惜花五绝句·其一
作者：洪适
朝代：宋

底事春愁减玉肌，谁能獭髓为扶衰。可怜傍巘临池处，非复嫣然一笑时。
次韵蔡瞻明惜花五绝句·其一
作者：洪适
朝代：宋

底事春愁减玉肌，谁能獭髓为扶衰。
可怜傍巘临池处，非復嫣然一笑时。
次韵蔡瞻明惜花五绝句·其三
作者：洪适
朝代：宋
体裁：七言绝句

月地云阶满意开，牵花准拟尚裴回。抗琼解佩已仙去，骇绿纷红徒后来。
次韵蔡瞻明惜花五绝句·其二
作者：洪适
朝代：宋
体裁：七言绝句

无情谁似东风薄，相见那思雪夜初。欲把红颜借桃杏，便教枝上白纷如。
次韵蔡瞻明惜花五绝句·其五
作者：洪适
朝代：宋
体裁：七言绝句

一声横笛晓林空，知是春风十日东。来岁花时在何处，探芳还有几人同。
次韵蔡瞻明惜花五绝句·其四
作者：洪适
朝代：宋

试因子墨赋瑰姿，独记朝容在一披。著粉直嫌妆太白，只今何似梦中时。
次韵蔡瞻明惜花五绝句·其四
作者：洪适
朝代：宋

试因子墨赋瓌姿，独记朝容在一披。
着粉直嫌粧太白，只今何似梦中时。
次韵蔡瞻明木犀八绝句
作者：洪适
朝代：宋

谁为花王定等差，清芬端合佩金犀。上林他日移根去，应记诗仙綵笔题。香清为借三秋露，葩绚宁禁五日风。俯对猗兰振寒绿，静看飞叶陨轻红。风流直欲占秋光，叶底深藏粟蕊黄。共道幽香闻十里，绝知芳誉亘千乡。笑含菊彩媚疏篱，巧作葵妆傍曲池。颜色从他矜速肖，芬馨如此孰争驰。心禀犀文饶地力，体薰蟾影夺天香。图形好命丹青手，絺句须烦锦绣肠。广寒秋桂映天池，休说当年折得时。韵胜今逢岩下种，价高宁靳橐中资。簪鬓新枝立晚晴，淡妆异馥称双清。梦魂不记前来事，愁逐江潮日日平。黄绢家声映古今，随和发彩惊词林。高楼宴坐清商晚，独向此花垂意深。
次韵蔡瞻明木犀八绝句·其一
作者：洪适
朝代：宋
体裁：七言绝句

谁为花王定等差，清芬端合佩金犀。上林他日移根去，应记诗仙綵笔题。
次韵蔡瞻明木犀八绝句·其七
作者：洪适
朝代：宋

簪鬓新枝立晚晴，淡妆异馥称双清。梦魂不记前来事，愁逐江潮日日平。
次韵蔡瞻明木犀八绝句·其七
作者：洪适
朝代：宋

簪鬓新枝立晚晴，淡粧异馥称双清。
梦魂不记前来事，愁逐江潮日日平。
次韵蔡瞻明木犀八绝句·其三
作者：洪适
朝代：宋

风流直欲占秋光，叶底深藏粟蕊黄。共道幽香闻十里，绝知芳誉亘千乡。
次韵蔡瞻明木犀八绝句·其三
作者：洪适
朝代：宋

风流直欲占秋光，叶底深藏粟蘂黄。
共道幽香闻十里，绝知芳誉亘千乡。
次韵蔡瞻明木犀八绝句·其二
作者：洪适
朝代：宋
体裁：七言绝句

香清为借三秋露，葩绚宁禁五日风。俯对猗兰振寒绿，静看飞叶陨轻红。
次韵蔡瞻明木犀八绝句·其五
作者：洪适
朝代：宋

心禀犀文饶地力，体熏蟾影夺天香。
图形好命丹青手，絺句须烦锦绣肠。
次韵蔡瞻明木犀八绝句·其五
作者：洪适
朝代：宋

心禀犀文饶地力，体薰蟾影夺天香。图形好命丹青手，絺句须烦锦绣肠。
次韵蔡瞻明木犀八绝句·其八
作者：洪适
朝代：宋
体裁：七言绝句

黄绢家声映古今，随和发彩惊词林。高楼宴坐清商晚，独向此花垂意深。
次韵蔡瞻明木犀八绝句·其六
作者：洪适
朝代：宋
体裁：七言绝句

广寒秋桂映天池，休说当年折得时。韵胜今逢岩下种，价高宁靳橐中资。
次韵蔡瞻明木犀八绝句·其四
作者：洪适
朝代：宋

笑含菊彩媚疏篱，巧作葵妆傍曲池。颜色从他矜速肖，芬馨如此孰争驰。
次韵蔡瞻明木犀八绝句·其四
作者：洪适
朝代：宋

笑含菊彩媚疏篱，巧作葵粧傍曲池。
颜色从他矜速肖，芬馨如此孰争驰。
次韵蔡瞻明江楼秋晚二首
作者：洪适
朝代：宋

斜照穿林迥，归云敛岫迟。蜗文寒壁篆，蛛巧暮檐丝。待月是愁处，对山无倦时。掀髯阻谈绮，细读寄来诗。竹外秋风急，楼头夕霭微。遣怀须命酒，怯冷几更衣。严鼓萦城去，轻舟劈浪归。登临多少意，坠叶满庭飞。
次韵蔡瞻明江楼秋晚二首·其一
作者：洪适
朝代：宋
体裁：五言律诗

斜照穿林迥，归云敛岫迟。蜗文寒壁篆，蛛巧暮檐丝。待月是愁处，对山无倦时。掀髯阻谈绮，细读寄来诗。
次韵蔡瞻明江楼秋晚二首·其二
作者：洪适
朝代：宋
体裁：五言律诗

竹外秋风急，楼头夕霭微。遣怀须命酒，怯冷几更衣。严鼓萦城去，轻舟劈浪归。登临多少意，坠叶满庭飞。
次韵蔡瞻明登巾山三绝句
作者：洪适
朝代：宋

朝来爽气冠曾丘，急雨惊风正麦秋。要得云轩聊放目，何妨松径暂低头。名缰局促祇怀惭，飘忽熙春月过三。矫首白云千里外，此心无日不江南。好句联翩见未曾，品题今日欠钟嵘。登临自有江山助，岂是胸中不得平。
次韵蔡瞻明登巾山三绝句·其一
作者：洪适
朝代：宋
体裁：七言绝句

朝来爽气冠曾丘，急雨惊风正麦秋。要得云轩聊放目，何妨松径暂低头。
次韵蔡瞻明登巾山三绝句·其三
作者：洪适
朝代：宋
体裁：七言绝句

好句联翩见未曾，品题今日欠钟嵘。登临自有江山助，岂是胸中不得平。
次韵蔡瞻明登巾山三绝句·其二
作者：洪适
朝代：宋
体裁：七言绝句

名缰局促祇怀惭，飘忽熙春月过三。矫首白云千里外，此心无日不江南。
次韵蔡瞻明秋园五绝句 其四 芙蓉
作者：洪适
朝代：宋

高标幽艳自宜霜，弱草繁葩莫中伤。肯与红莲媚三夏，要同黄菊向重阳。
次韵蔡瞻明秋园五绝句·其一
作者：洪适
朝代：宋
体裁：七言绝句

芥毛金爪勇难干，肯作霜花对乍寒。若说乘轩有痴鹤，司晨如此合峨冠。
次韵蔡瞻明秋园五绝句·其三
作者：洪适
朝代：宋
体裁：七言绝句

泽兰萱草比多言，谓汝分阴久夺鲜。政恐淇园修竹劲，不如秦岭老松坚。
次韵蔡瞻明秋园五绝句·其二
作者：洪适
朝代：宋
体裁：七言绝句

翔仞当年览德辉，传芳花品未思归。晚来雾鬓凭轩处，直恐金翘相对飞。
次韵蔡瞻明秋园五绝句·其五
作者：洪适
朝代：宋
体裁：七言绝句

临风裛露早秋天，范出南金色更鲜。若向东篱比标格，定知花市不言钱。
次韵蔡瞻明秋园五绝句·其四
作者：洪适
朝代：宋

高标幽艷自宜霜，弱草繁葩莫中伤。
肯与红莲媚三夏，要同黄菊向重阳。
次韵蔡瞻明秋园五绝句·鸡冠
作者：洪适
朝代：宋

芥毛金爪勇难干，肯作霜花对乍寒。若说乘轩有痴鹤，司晨如此合峨冠。翔仞当年览德辉，传芳花品未思归。晚来雾鬓凭轩处，直恐金翘相对飞。泽兰萱草比多言，谓汝分阴久夺鲜。政恐淇园修竹劲，不如秦岭老松坚。高标幽艳自宜霜，弱草繁葩莫中伤。肯与红莲媚三夏，要同黄菊向重阳。临风裛露早秋天，范出南金色更鲜。若向东篱比标格，定知花市不言钱。
次韵蔡瞻明雨中书怀
作者：洪适
朝代：宋

梅雨冥冥晴复阴，小轩终日起归心。自怜宦业初何补，独喜交情久益深。忆得微醺看锦瑟，愧无好语比南金。青山千里江南路，它日邮签幸见寻。
次韵蔡瞻明雨中书怀
作者：洪适
朝代：宋

梅雨冥冥晴復阴，小轩终日起归心。
自怜宦业初何补，独喜交情久益深。
忆得微醺看锦瑟，媿无好语比南金。
青山千里江南路，它日邮籤幸见寻。
次韵讲武城
作者：洪适
朝代：宋

汉鼎三分霸业成，并吞犹未戒佳兵。故城四壁存陈迹，荒冢千年断乐声。何必枕戈防诡计，岂容横槊窃诗名。我来吊古停车辙，垄上农人也辍耕。
次韵讲武城
作者：洪适
朝代：宋

汉鼎三分霸业成，并吞犹未戒佳兵。
故城四壁存陈迹，荒冢千年断乐声。
何必枕戈防诡计，岂容横槊窃诗名。
我来弔古停车辙，垄上农人也辍耕。
次韵赵州石桥
作者：洪适
朝代：宋
体裁：五言律诗

访古汶河上，聊忘道路劳。仙踪尝策蹇，海怪或镌鳌。济远徒杠小，凭虚乱石牢。何时冠盖集，一变犬羊臊。
次韵车中倦吟二首
作者：洪适
朝代：宋

旧国于今作两家，邻翁有酒不能赊。明朝又逐归鸿去，祇有尘埃满一车。叱驭宁辞历险难，投戈且幸迩遐安。毡车轩簸长危坐，恰似舟行八节滩。
次韵车中倦吟二首·其一
作者：洪适
朝代：宋
体裁：七言绝句

旧国于今作两家，邻翁有酒不能赊。明朝又逐归鸿去，祇有尘埃满一车。
次韵车中倦吟二首·其二
作者：洪适
朝代：宋
体裁：七言绝句

叱驭宁辞历险难，投戈且幸迩遐安。毡车轩簸长危坐，恰似舟行八节滩。
次韵酬丁致远司户
作者：洪适
朝代：宋
体裁：七言律诗

翰墨场中识面初，珠玑粲粲似相如。盍簪多士登台省，却掾诸曹亲簿书。白社不妨闲泚笔，赤城更好命巾车。寸心淟汩方茅塞，快读新诗得剪除。
次韵钱处和运使郡斋晚集
作者：洪适
朝代：宋
体裁：七言律诗

风声止雨岁云暮，雪态兼云昼欲昏。共喜高轩归别墅，肯临画戟对清樽。埋轮前事空豺路，授简英辞踵兔园。是处梅花寝消息，更凭玉藻为招魂。
次韵陈体仁惠诗幷示游山诗卷
作者：洪适
朝代：宋
体裁：古风

人生名利场，羁绊无休假。沉迷雁鹜行，梦寐鸡豚社。见谓游子欺，更防官长骂。何如山中乐，松窗肆嘉话。陈侯青云客，英声蜚日下。当年金马门，掉鞅示閒暇。小试芙蓉池，未整骊驹驾。台岳十日行，樛萝若相迓。来归探古囊，篇篇可图画。倾耳金石声，郑卫敢争霸。
次韵陈留闻莺
作者：洪适
朝代：宋
体裁：七言绝句

恰恰啼莺马上听，凝云欲雨晓寒轻。满郊碧草皆春色，祇欠山光与水声。
次韵题谢景思少卿药寮
作者：洪适
朝代：宋

壮岁挥金迈二疏，眼看余子伏盐车。
芷兰清馥浑纫佩，芝朮新苗几荷锄。
剩作好诗传近体，谁言巧宦胜闲居。
北窗睡起琴声寂，便若身登太皞墟。
次韵题谢景思少卿药寮
作者：洪适
朝代：宋

壮岁挥金迈二疏，眼看馀子伏盐车。芷兰清馥浑纫佩，芝朮新苗几荷锄。剩作好诗传近体，谁言巧宦胜闲居。北窗睡起琴声寂，便若身登太皞墟。
次韵马上偶成
作者：洪适
朝代：宋

天遣祥风扫塞氛，越疆轺传礼仪新。
御戎可鉴秦无策，觇国谁夸郑有人。
鸣鹤九皋闻彻响，翔龙千载仰攀鳞。
垂鞭日日陪清话，谈笑成章泣鬼神。
次韵马上偶成
作者：洪适
朝代：宋

天遣祥风扫塞氛，越疆轺传礼仪新。禦戎可鉴秦无策，觇国谁夸郑有人。鸣鹤九皋闻彻响，翔龙千载仰攀鳞。垂鞭日日陪清话，谈笑成章泣鬼神。
次韵黄子余惠双井茶二首·其一
作者：洪适
朝代：宋

荻花枫叶醉为乡，每忆临分一鼎香。
枉费光阴惊老大，略无治行媿循良。
归心来往鸡豚社，清思消磨雁鹜行。
且喜弦歌余乐地，好诗句句挟风霜。
次韵黄子馀惠双井茶二首
作者：洪适
朝代：宋

荻花枫叶醉为乡，每忆临分一鼎香。枉费光阴惊老大，略无治行愧循良。归心来往鸡豚社，清思消磨雁鹜行。且喜弦歌馀乐地，好诗句句挟风霜。峰横万仞临双井，调护旗枪春怕深。白雪有芽鹰作爪，黄粱无梦蝶何心。闻名可信非虚语，知味端如赏好音。祇欠谷廉一杯水，末能相就盍朋簪。
次韵黄子馀惠双井茶二首·其一
作者：洪适
朝代：宋

荻花枫叶醉为乡，每忆临分一鼎香。枉费光阴惊老大，略无治行愧循良。归心来往鸡豚社，清思消磨雁鹜行。且喜弦歌馀乐地，好诗句句挟风霜。
次韵黄子馀惠双井茶二首·其二
作者：洪适
朝代：宋
体裁：七言律诗

峰横万仞临双井，调护旗枪春怕深。白雪有芽鹰作爪，黄粱无梦蝶何心。闻名可信非虚语，知味端如赏好音。祇欠谷廉一杯水，末能相就盍朋簪。
次韻中山雨後
作者：洪适
朝代：宋

好雨連宵鳩喚晴，曉行襟袂有餘清。
遠遊朔塞殊風景，夢到東阡看火耕。
紅退桃蹊三月晚，綠添麥垅一川平。
纖塵不逐車輪起，喜聽驅驢叱馬聲。
次韻伊洛道中
作者：洪适
朝代：宋

萬里修鄰好，氈裘不亂羣。
邊鋒方兩解，春事已平分。
發軔雞三唱，揮毫酒半醺。
問途殊未已，返顧羨歸雲。
次韻保州聞角·其一
作者：洪适
朝代：宋

覺來屈指數修程，歷遍中原長短亭。
誰向城頭曉鳴角，胡音嘈囋不須聽。
次韻保州聞角·其二
作者：洪适
朝代：宋

胡音嘈囋不須聽，整頓征衫待啟明。
已把哀笳變清角，可傷任昧雜韶英。
次韻再至中山
作者：洪适
朝代：宋

路指中山國，人歸析木津。
終風震簷瓦，細雨壓車塵。
落紙詩章速，開尊酒力醇。
無功慚報國，來往謾勞人。
次韻初入東京二首·其一
作者：洪适
朝代：宋

乾坤正欲稔天驕，會見降胡款聖朝。
蓄銳乘機先自治，莫令武庫五兵銷。
次韻初入東京二首·其二
作者：洪适
朝代：宋

五門雙闕未央城，碧瓦朱甍雲霧生。
真主南巡正嘗膽，從今瞻仰泰階平。
次韻初望太行山
作者：洪适
朝代：宋

曾巒逾碣石，形勝鎮神州。
可惜羊腸險，今包鼠穴羞。
天心端有待，人力豈能謀。
未老如憑軾，壺漿爲曲留。
次韻北使邀觀常豐湖
作者：洪适
朝代：宋

一派澄湖何處來，鳴桹漁子聚還開。
主人甚顧他鄉客，莫使歸途欠一杯。
次韻南京道中
作者：洪适
朝代：宋

密葉成陰行路寬，鳩鳴鶯囀足開顔。
半塗泥滑夜來雨，數片雲飛何處山。
薄暮每尋樽俎共，殘春能伴節旄還。
塵襟好濯西湖水，偷取禪房一日閑。
次韻向憲留題荆門惠泉卒章見及
作者：洪适
朝代：宋

對泉一洗心如水，誦詩三歎顙有泚。
字比渴驥駸駸來，文如翠瀲鱗鱗起。
皇華轍迹環諸道，濟物良籌載襟抱。
雙泉復見等故人，竹馬兒童半羸老。
吾君豐澤要下流，慚愧長瀾力不侔。
一方始此一滴潤，千畝長有千鍾收。
去瘼未盡惠未施，可使剜肉生新痍。
塵埃滿面語甚惡，虛辱逢人統項斯。
次韻向憲見贈三首·其一
作者：洪适
朝代：宋

理財無管晏，言利析秋豪。
吐論千人廢，摩空六翮高。
未簪安世筆，先佩呂虔刀。
楚澤東風勁，寧辭攬轡勞。
次韻向憲見贈三首·其三
作者：洪适
朝代：宋

河東空有賦，人不道揚雄。
貴賤雲泥隔，寅緣井邑同。
平番依列宿，談笑霽威風。
終賴帡幪力，能成尺寸功。
次韻向憲見贈三首·其二
作者：洪适
朝代：宋

四望荒樓觀，登高動土思。
山川相映带，桃李已紛披。
漢節人重仰，黄陂世莫窺。
三章堆錦繡，唐突古西施。
次韻向憲道中偶成
作者：洪适
朝代：宋

四牡馳原隰，侯邦害必除。
疲民端可念，茅舍未如初。
消息三春異，創痍二紀餘。
君王心在遠，諭意倚相如。
次韻回程至涿鹿
作者：洪适
朝代：宋

回首燕然日再西，一杯相屬使軺歸。
殘花媚野不妨好，倦鳥投林自在飛。
可惜光陰銷客枕，不嫌塵土染征衣。
大明退直清和日，已約梯雲訪翠微。
次韻寧陵憩驛
作者：洪适
朝代：宋

野外人聲寂，林間鳥羽翻。
朱櫻喜堆案，青杏助開尊。
故國多荒草，遺黎有怨言。
雨餘塵土靜，不復污歸軒。
次韻得保州老張瓦研
作者：洪适
朝代：宋

毛穎傳既成，陶泓名不朽。
陳楮接武來，論交篇籍囿。
千年銅雀臺，瓦解淪坤厚。
何人澄其泥，頗能髣髴否。
龍公天上客，金蘭幸同臭。
結束萬里行，聯翩五旬久。
清談落玉麈，痛飲盡金斗。
咳唾珠璣粲，揮翰不停手。
窮邊得佳研，可出老呂右。
瓦缶莫雷鳴，龍尾羞牛後。
次韻施德初遊齊山
作者：洪适
朝代：宋

詩塵誰復數齊梁，小杜文章楚大邦。
曾爲黄花酬九日，至今陳迹擅三江。
新亭高下依喬木，遠岫參差進曲窗。
著屐與君時茗飲，後車何必酒盈缸。
次韻早行
作者：洪适
朝代：宋

夙駕星光動，徐行霧氣迷。
塞鴻翻月去，胡馬向風嘶。
柝靜譙門曉，輪欹沙路低。
頗思眠蕙帳，枕上聽鄰雞。
次韻景思謝送四時纂要并惠乳泉且許見顧·其一
作者：洪适
朝代：宋

斷壺食鬰遵時令，蓮芡櫜韜辨土宜。
若解養生供伏臘，自然卜筑數期頤。
次韻景思謝送四時纂要并惠乳泉且許見顧·其三
作者：洪适
朝代：宋

青編送似補山房，妙語相酬掩夜光。
盜甕不須睎吏部，將軍何日命元方。
次韻景思謝送四時纂要并惠乳泉且許見顧·其二
作者：洪适
朝代：宋

我無巵茜等通侯，不作多田望蓐收。
松菊漫成三逕夢，烟蓑已失五湖秋。
次韻景盧喜得安州牡丹
作者：洪适
朝代：宋

洛中花信已沉聲，涇渭寧分濁與清。
近出黟山空接壤，遠來安陸比連城。
虛壇僅免遊人問，浪蘂從教著處榮。
更欲丁寧新芍藥，莫誇多少便橫行。
次韻景盧賞梅
作者：洪适
朝代：宋

曲塢梅藏白，東皇解出奇。
不嫌歌板鬧，直與酒尊宜。
倚竹盟三友，凌風粲一枝。
清標何水部，千古說能詩。
次韻景盧野處解嘲之什
作者：洪适
朝代：宋

地偏不接市廛聲，古木參天鶴唳清。
臺榭迥窮千里目，詩章突過五言城。
花移瓊樹真無敵，酒換金貂未足榮。
燈火歸時笙管作，解嘲何事有歌行。
次韻景盧題龜巢
作者：洪适
朝代：宋

拙速誰云勝巧遲，新亭結罷得能奇。
細看遠水兼天凈，可但中秋觀月宜。
出郭自欣三徑樂，枕流今有幾人癡。
巢蓮千歲同藏六，一笑泥塗曳尾龜。
次韻景裴贊喜農扈之除
作者：洪适
朝代：宋

北固金焦顧眄中，裴回於此再踰冬。
徒勞金穀供諸將，未有田園問老農。
且喜邊亭罷歐脫，不須水戰習蒙衝。
九卿已媿班行忝，敢向明時歎不逢。
次韻曹功顯都承賞梅
作者：洪适
朝代：宋

紛紛凡卉怯嚴冬，獨有清姿對雪中。
拂幌更宜粧嫵媚，巡簷誰憚履穿空。
南來未見傳聲使，東望方思避俗翁。
聞道聯鑣得幽趣，無因同醉玉堂東。
次韻曾宏父探梅未開
作者：洪适
朝代：宋

梅枝渾待雪，山意漸呼風。
欲索簷間笑，那憂徑外窮。
英辭窺玉潔，拙句愧雷同。
只恐花開日，綸言下法宮。
次韻曾宏父欲賞山宮梅花
作者：洪适
朝代：宋

黄堂清興動官梅，遥望花林首屢回。
命駕許同狂客往，舒牋頻有好詩催。
空懷月觀橫千影，趁取山宮舉一杯。
爲語東皇相假借，莫教零亂點蒼苔。
次韻朱宣州見寄
作者：洪适
朝代：宋

十載蕭蕭麋鹿姿，那知出守得同時。
黄山白水空孤諷，疊嶂雙溪屬好詩。
擊柝曉傳邾子國，舉鞭春到習家池。
只今霖雨思賢佐，會見絲綸下王墀。
次韻李相之觀溪漲二首·其一
作者：洪适
朝代：宋

愁霖方注射，駭浪忽衝斜。
宿鳥行驚鴈，遊魚目失蝦。
夕波奔析木，春漲過桃花。
沸渭今如此，誰乘犯斗槎。
次韻李相之觀溪漲二首·其二
作者：洪适
朝代：宋

風聲隨雨急，水勢滿川黄。
巨艦困澎湃，窮閻悲混茫。
爲魚懷洛汭，揵竹謝宣防。
共徯陰雲卷，冰輪替戾岡。
次韻李舉之立春四絕句·其一
作者：洪适
朝代：宋

東皇先遣雪清塵，一夜山川眼界新。
共喜太平今有象，更將歌舞爲迎春。
次韻李舉之立春四絕句·其三
作者：洪适
朝代：宋

雪後疏梅正壓枝，春來朝日已暉暉。
癡兒公事何時了，一醉花前心似飛。
次韻李舉之立春四絕句·其二
作者：洪适
朝代：宋

三冬文史總空虛，獨有施行寬大書。
坐對南牆千箇竹，何妨留客煮園蔬。
次韻李舉之立春四絕句·其四
作者：洪适
朝代：宋

他鄉春日思如何，屏去茶甌任睡魔。
且得小窗成好夢，片時江上逐烟蓑。
次韻李舉之縣丞秋日偶成·其一
作者：洪适
朝代：宋

當年使節反穹廬，解綬歸來得少娛。
底事微官又縈縛，强顔文墨受意烏。
次韻李舉之縣丞秋日偶成·其三
作者：洪适
朝代：宋

宦途陸陸未回車，秋桂春蘿總負渠。
目送飛鴻千里去，故山應草絕交書。
次韻李舉之縣丞秋日偶成·其二
作者：洪适
朝代：宋

朝來傾耳得街談，頗說塵容亦可慚。
從事未知三尺守，醉心空向六經酣。
次韻李舉之縣丞秋日偶成·其四
作者：洪适
朝代：宋

筆底淵源萬頃多，卷中句法不隨波。
覃思正作青雲計，寡和聊成白雪歌。
次韻李舉之風雨中書事四絕句·其一
作者：洪适
朝代：宋

掛壁鳴琴久斷絃，强反書帙本相便。
詞源顧我非流峽，藻思如君已掞天。
次韻李舉之風雨中書事四絕句·其三
作者：洪适
朝代：宋

怒號通夕攪空虛，好夢那能到玉除。
枕上泰然無一念，只愁雨滴架中書。
次韻李舉之風雨中書事四絕句·其二
作者：洪适
朝代：宋

雨勢風聲何太雄，群山答響亂賁鏞。
青奴今夕安用汝，玉友此時留得儂。
次韻李舉之風雨中書事四絕句·其四
作者：洪适
朝代：宋

向曉登樓憑小欄，蕭然歸興在江干。
癡兒未了公家事，且把雲山子細看。
次韻村店得牡丹
作者：洪适
朝代：宋

花品稱王擅洛京，朱朱白白莫齊名。
相逢河朔春將暮，半吐檀心若有情。
次韻梁子正詠棕亭
作者：洪适
朝代：宋

鬋得栟櫚製數椽，繡衣拈出少陵篇。
倚楹見水幽情暢，駐屐迷花詩興牽。
便覺茅軒俱退舍，若談竹室不同年。
滿山所欠青青藥，且趁流觴集醉仙。
次韻梁憲再集盤洲
作者：洪适
朝代：宋

春風步屧共優遊，小筑園廬匪拙謀。
羅列清尊資嘯傲，安排好語待賡酬。
茸茸香草裝三徑，恰恰鳴禽想十洲。
玉節尋盟端不再，便回天上近凝旒。
次韻梁憲盤洲之集
作者：洪适
朝代：宋

輕風吹雨稱行春，丘壑裝懷我輩人。
照水軒窗如進艇，穿花旌節屢移輪。
携壺迭講三杯酒，揮麈曾無一點塵。
明日兵厨尋故事，已教園吏拂華茵。
次韻梁門
作者：洪适
朝代：宋

雙壘依然柳作陰，故疆行盡倍傷心。
時平且得無爭戰，苔上戈槍卧綠沈。
次韻楊花二首·其一
作者：洪适
朝代：宋

桃花開落不同時，燕子銜泥相伴飛。
若向章臺問春色，可無清淚濕征衣。
次韻楊花二首·其二
作者：洪适
朝代：宋

官路風輕落絮迷，望中高下雜游絲。
糝氈擬雪春無際，只有騷人聖得知。
次韻湯陰寒食遇雨
作者：洪适
朝代：宋

殊方遇寒食，節物負年華。
小雨偏宜柳，輕風未落花。
見餳如隔嶺，對月共忘家。
俗重之推廟，誰祠萬里沙。
次韻王偉文二首·其一
作者：洪适
朝代：宋

山城碌碌負魚符，尺五家園好坦途。
可惜光陰迷簿領，漫無惠露到樵蘇。
雞豚小社元相接，鷗鷺新盟不敢渝。
莫話彈冠仍結綬，祇宜襏襫與夫須。
次韻王偉文二首·其二
作者：洪适
朝代：宋

衒石難夸和氏場，揮犀久避蓋公堂。
筆端風雨真無敵，紙上寒溫細作行。
結屋競傳千畝竹，奉祠聊對一爐香。
朝中環賜無虛月，遥想眉黄已效祥。
次韻白溝河
作者：洪适
朝代：宋

唐餘畫壤媿鴻溝，西閉關門漢道柔。
一自旄頭入京洛，至今泉水不東流。
次韻程觀過
作者：洪适
朝代：宋

山城寂寂簿書稀，梅際春風一夜歸。
忽喜烹魚中有得，恍然揮麈久相違。
折腰豈愛蘄州竹，問漢須尋織女機。
奇絕黄山待佳句，何時小雨濕征衣。
次韻范子芬雪中同訪曹功顯
作者：洪适
朝代：宋

明朝春琯欲飛葭，臘裏重看舞雪斜。
筆下百篇非事業，樽前一醉即生涯。
初疑高柳狂吹絮，却伴寒梅好放花。
踏凍不辭方駕遠，閉門留客更誰家。
次韻范守翠微亭
作者：洪适
朝代：宋

带郭長堤十里春，是中佳處外風塵。
層層危磴渾依舊，一一高亭已斬新。
領略江山初縱目，剪除荆棘不勞神。
携壺一笑須投隙，官事何時可脫身。
次韻董伯魯
作者：洪适
朝代：宋

讀破群書有遠謀，逢時便可動凝旒。
不辭巖邑千山險，肯作鈴齋十日留。
辯舌未容蠡測海，歸心已夢蝶爲周。
松關萬一逢佳友，爲說相如故倦游。
次韻蔡瞻明惜花五絕句·其一
作者：洪适
朝代：宋

底事春愁減玉肌，誰能獺髓爲扶衰。
可憐傍巘臨池處，非復嫣然一笑時。
次韻蔡瞻明惜花五絕句·其三
作者：洪适
朝代：宋

月地雲階滿意開，牽花準擬尚裴回。
抗瓊解佩已仙去，駭綠紛紅徒後來。
次韻蔡瞻明惜花五絕句·其二
作者：洪适
朝代：宋

無情誰似東風薄，相見那思雪夜初。
欲把紅顔借桃杏，便教枝上白紛如。
次韻蔡瞻明惜花五絕句·其五
作者：洪适
朝代：宋

一聲橫笛曉林空，知是春風十日東。
來歲花時在何處，探芳還有幾人同。
次韻蔡瞻明惜花五絕句·其四
作者：洪适
朝代：宋

試因子墨賦瓌姿，獨記朝容在一披。
著粉直嫌粧太白，只今何似夢中時。
次韻蔡瞻明木犀八絕句·其一
作者：洪适
朝代：宋

誰爲花王定等差，清芬端合佩金犀。
上林他日移根去，應記詩仙綵筆題。
次韻蔡瞻明木犀八絕句·其七
作者：洪适
朝代：宋

簪鬢新枝立晚晴，淡粧異馥稱雙清。
夢魂不記前來事，愁逐江潮日日平。
次韻蔡瞻明木犀八絕句·其三
作者：洪适
朝代：宋

風流直欲占秋光，葉底深藏粟蘂黄。
共道幽香聞十里，絕知芳譽亙千鄉。
次韻蔡瞻明木犀八絕句·其二
作者：洪适
朝代：宋

香清爲借三秋露，葩絢寧禁五日風。
俯對猗蘭振寒綠，靜看飛葉隕輕紅。
次韻蔡瞻明木犀八絕句·其五
作者：洪适
朝代：宋

心稟犀文饒地力，體薰蟾影奪天香。
圖形好命丹青手，絺句須煩錦繡腸。
次韻蔡瞻明木犀八絕句·其八
作者：洪适
朝代：宋

黄絹家聲映古今，隨和發彩驚詞林。
高樓宴坐清商晚，獨向此花垂意深。
次韻蔡瞻明木犀八絕句·其六
作者：洪适
朝代：宋

廣寒秋桂映天池，休說當年折得時。
韻勝今逢巖下種，價高寧靳橐中資。
次韻蔡瞻明木犀八絕句·其四
作者：洪适
朝代：宋

笑含菊彩媚疏籬，巧作葵粧傍曲池。
顔色從他矜速肖，芬馨如此孰爭馳。
次韻蔡瞻明江樓秋晚二首·其一
作者：洪适
朝代：宋

斜照穿林迥，歸雲歛岫遲。
蝸文寒壁篆，蛛巧暮簷絲。
待月是愁處，對山無倦時。
掀髯阻談綺，細讀寄來詩。
次韻蔡瞻明江樓秋晚二首·其二
作者：洪适
朝代：宋

竹外秋風急，樓頭夕靄微。
遣懷須命酒，怯冷幾更衣。
嚴鼓縈城去，輕舟劈浪歸。
登臨多少意，墜葉滿庭飛。
次韻蔡瞻明登巾山三絕句·其一
作者：洪适
朝代：宋

朝來爽氣冠曾丘，急雨驚風正麥秋。
要得雲軒聊放目，何妨松徑暫低頭。
次韻蔡瞻明登巾山三絕句·其三
作者：洪适
朝代：宋

好句聯翩見未曾，品題今日欠鍾嶸。
登臨自有江山助，豈是胸中不得平。
次韻蔡瞻明登巾山三絕句·其二
作者：洪适
朝代：宋

名韁局促祇懷慚，飄忽熙春月過三。
矯首白雲千里外，此心無日不江南。
次韻蔡瞻明秋園五絕句·其一
作者：洪适
朝代：宋

芥毛金爪勇難干，肯作霜花對乍寒。
若說乘軒有癡鶴，司晨如此合峨冠。
次韻蔡瞻明秋園五絕句·其三
作者：洪适
朝代：宋

澤蘭萱草比多言，謂汝分陰久奪鮮。
政恐淇園修竹勁，不如秦嶺老松堅。
次韻蔡瞻明秋園五絕句·其二
作者：洪适
朝代：宋

翔仞當年覽德輝，傳芳花品未思歸。
晚來霧鬢憑軒處，直恐金翹相對飛。
次韻蔡瞻明秋園五絕句·其五
作者：洪适
朝代：宋

臨風裛露早秋天，範出南金色更鮮。
若向東籬比標格，定知花市不言錢。
次韻蔡瞻明秋園五絕句·其四
作者：洪适
朝代：宋

高標幽艷自宜霜，弱草繁葩莫中傷。
肯與紅蓮媚三夏，要同黄菊向重陽。
次韻蔡瞻明雨中書懷
作者：洪适
朝代：宋

梅雨冥冥晴復陰，小軒終日起歸心。
自憐宦業初何補，獨喜交情久益深。
憶得微醺看錦瑟，媿無好語比南金。
青山千里江南路，它日郵籤幸見尋。
次韻講武城
作者：洪适
朝代：宋

漢鼎三分霸業成，并吞猶未戒佳兵。
故城四壁存陳迹，荒冢千年斷樂聲。
何必枕戈防詭計，豈容橫槊竊詩名。
我來弔古停車轍，壟上農人也輟耕。
次韻趙州石橋
作者：洪适
朝代：宋

訪古汶河上，聊忘道路勞。
仙蹤嘗策蹇，海怪或鎸鼇。
濟遠徒杠小，憑虛亂石牢。
何時冠蓋集，一變犬羊臊。
次韻車中倦吟二首·其一
作者：洪适
朝代：宋

舊國于今作兩家，鄰翁有酒不能賒。
明朝又逐歸鴻去，祇有塵埃滿一車。
次韻車中倦吟二首·其二
作者：洪适
朝代：宋

叱馭寧辭歷險難，投戈且幸邇遐安。
氈車軒簸長危坐，恰似舟行八節灘。
次韻遊臞菴不果
作者：洪适
朝代：宋

水紋如縠送歸船，漸近觚稜尺五天。
適意蓴鱸公有興，尋盟鷗鳥我無緣。
遠懷並轡穿紅皺，近阻携筇款碧鮮。
却待湖山最高處，醉中一笑挹臞仙。
次韻酬丁致遠司戶
作者：洪适
朝代：宋

翰墨場中識面初，珠璣粲粲似相如。
盍簪多士登臺省，却掾諸曹親簿書。
白社不妨閑泚筆，赤城更好命巾車。
寸心淟汩方茅塞，快讀新詩得剪除。
次韻錢處和運使郡齋晚集
作者：洪适
朝代：宋

風聲止雨歲云暮，雪態兼雲晝欲昏。
共喜高軒歸別墅，肯臨畫戟對清樽。
埋輪前事空豺路，授簡英辭踵兔園。
是處梅花寢消息，更憑玉藻爲招魂。
次韻陳留聞鶯
作者：洪适
朝代：宋

恰恰啼鶯馬上聽，凝雲欲雨曉寒輕。
滿郊碧草皆春色，祇欠山光與水聲。
次韻陳體仁惠詩幷示遊山詩卷
作者：洪适
朝代：宋

人生名利場，羈絆無休假。
沉迷雁鶩行，夢寐雞豚社。
見謂游子欺，更防官長罵。
何如山中樂，松窗肆嘉話。
陳侯青雲客，英聲蜚日下。
當年金馬門，掉鞅示閒暇。
小試芙蓉池，未整驪駒駕。
台嶽十日行，樛蘿若相迓。
來歸探古囊，篇篇可圖畫。
傾耳金石聲，鄭衛敢爭霸。
次韻題謝景思少卿藥寮
作者：洪适
朝代：宋

壯歲揮金邁二疏，眼看餘子伏鹽車。
芷蘭清馥渾紉佩，芝朮新苗幾荷鋤。
剩作好詩傳近體，誰言巧宦勝閑居。
北窗睡起琴聲寂，便若身登太皞墟。
次韻馬上偶成
作者：洪适
朝代：宋

天遣祥風掃塞氛，越疆軺傳禮儀新。
禦戎可鑒秦無策，覘國誰夸鄭有人。
鳴鶴九臯聞徹響，翔龍千載仰攀鱗。
垂鞭日日陪清話，談笑成章泣鬼神。
次韻黄子餘惠雙井茶二首·其一
作者：洪适
朝代：宋

荻花楓葉醉爲鄉，每憶臨分一鼎香。
枉費光陰驚老大，略無治行媿循良。
歸心來往雞豚社，清思消磨雁鶩行。
且喜弦歌餘樂地，好詩句句挾風霜。
次韻黄子餘惠雙井茶二首·其二
作者：洪适
朝代：宋

峰橫萬仞臨雙井，調護旗槍春怕深。
白雪有芽鷹作爪，黄粱無夢蝶何心。
聞名可信非虛語，知味端如賞好音。
祇欠谷廉一杯水，末能相就盍朋簪。
欲雨
作者：洪适
朝代：宋

雨意泄琴床，桃笙驟覺凉。
衝飚方賈勇，藻景荐韜光。
去室憐鳩婦，封閭看蟻王。
青燈可吾伴，黄卷任更長。
欲雨
作者：洪适
朝代：宋

雨意泄琴床，桃笙骤觉凉。冲飙方贾勇，藻景荐韬光。去室怜鸠妇，封闾看蚁王。青灯可吾伴，黄卷任更长。
欲雨
作者：洪适
朝代：宋

雨意泄琴床，桃笙骤觉凉。
衝飚方贾勇，藻景荐韬光。
去室怜鸠妇，封闾看蚁王。
青灯可吾伴，黄卷任更长。
正宫导引
作者：洪适
朝代：宋
体裁：词

重华天子，长至奉神虞。九奏会轩朱。星晖云润东方晓，拜贶竹宫初。归来千乘护皇舆。瑞景集金铺。鸡竿高唱恩书下，惠露匝中区。
歲三日插柳
作者：洪适
朝代：宋

欲教垂柳匝池臺，尋覓長柯處處栽。
待得成陰身益老，攀條能有幾番來。
歸府致語口號
作者：洪适
朝代：宋

凝笳疊鼓壓天南，從此邦人作美談。
北里聲名皆擢秀，東州歌舞總懷慚。
輕裘坐嘯青油幕，積甲高齊碧玉簪。
聞道家家賣釵釧，武夫歸去亦醺酣。
歸路致語口號
作者：洪适
朝代：宋

州民爭看使君歸，千騎闐闐此一時。
鼠子已知焚大棹，馬人又是建豐碑。
但將海閣嚴軍政，不比湖亭習水嬉。
赤壁功成八十萬，小橋應奏舞腰支。
歸路致語口號
作者：洪适
朝代：宋

旌旄照海塞通逵，共說元戎校武歸。
三歲麟符寬遠顧，一方鼠子讋英威。
征袍劍立嚴師律，舞袖弓彎有妓圍。
頃刻連營俱解甲，室中寧復歎蛜蝛。
歸路致語口號
作者：洪适
朝代：宋

旌旆摇摇卷碧雲，元戎振旅入城闉。
蜚騰廣譽孚朝野，講肄强兵動鬼神。
無數冠裳聲聒晝，兩行羅綺艷嬌春。
看看夜半朝宣室，便把金犀換玉麟。
歸路致語口號
作者：洪适
朝代：宋

旌旗獵獵戰西風，介胄精明霜與同。
擁道共瞻元帥至，折衝誰許十賢功。
夸銀拖綵征師喜，迴袖垂螺舞女工。
已向黄樞贊籌畫，便應歸侍大明宮。
歸路致語口號
作者：洪适
朝代：宋

油幢紅旆屆通衢，共聽歌詩我不誣。
弭盜初無沈命法，應時誰用辟兵符。
翻然奮袖回羅綺，觀者駢肩足袴襦。
早晚天書頒瑞錦，好書樂石遺番禺。
歸路致語口號
作者：洪适
朝代：宋

轅門返旆到康莊，甚寵傳呼實鮮雙。
麗錦輕翻青玉案，高牙旁聳碧油幢。
令行遐嶠真無事，盜息潢池不受降。
會見追鋒歸禁密，獨留威譽紀南邦。
水教致語口號
作者：洪适
朝代：宋

元戎膚使憩胡牀，寓目舟師夏日長。
捷比黄頭能輯濯，勇於長鬣取餘皇。
水中劍影蛟龍避，帳下兵威狐兔藏。
見說潢池毀多？新來歸去事耕桑。
水教致语口号
作者：洪适
朝代：宋

元戎肤使憩胡床，寓目舟师夏日长。
捷比黄头能辑濯，勇于长鬣取余皇。
水中剑影蛟龙避，帐下兵威狐兔藏。
见说潢池毁多？新来归去事耕桑。
水教致语口号
作者：洪适
朝代：宋

元戎肤使憩胡床，寓目舟师夏日长。捷比黄头能辑濯，勇于长鬣取馀皇。水中剑影蛟龙避，帐下兵威狐兔藏。见说潢池毁多□。新来归去事耕桑。
江城子
作者：洪适
朝代：宋

冥冥雲嶼兩經秋。落霞收。斷煙留。小閣涼生，清馥凝金虯。乘興開顏那草草，煩玉腕，舉瓊舟。明年此日楚江頭。極層樓。望丹丘。只恐溪山，千里礙凝眸。重倚闌干相憶處，尋過雁，作書郵。
江城子
作者：洪适
朝代：宋

江如羅帶抱山青。好風輕。五雲橫。北斗南邊，燁燁使華星。兩路平反多少事，培吉德，齎長生。當年烏府振冠纓。稔英聲。起鵬程。垂上丹霄，回首志澄清。雪片深深梅著子，歸路近，看和羹。
江城子
作者：洪适
朝代：宋

當年提筆上詞壇。琢琅玕。湧波瀾。晁董聲名，一日滿人間。底事遠煩騏驥足，梅嶺外，硯臺邊。元戎傾蓋有餘歡。酒杯寬。語離難。只恐江邊，明日起青翰。暫去平分風與月，迎細札，步金鑾。
江城子·当年提笔上词坛
作者：洪适
朝代：宋
体裁：词

当年提笔上词坛。琢琅玕。涌波澜。晁董声名，一日满人间。底事远烦骐骥足，梅岭外，砚台边。元戎倾盖有馀欢。酒杯宽。语离难。只恐江边，明日起青翰。暂去平分风与月，迎细札，步金銮。
江城子·江如罗带抱山青
作者：洪适
朝代：宋

江如罗带抱山青。
好风轻。
五云横。
北斗南边，烨烨使华星。
两路平反多少事，培吉德，赍长生。
当年乌府振冠缨。
稔英声。
起鹏程。
垂上丹霄，回首志澄清。
雪片深深梅着子，归路近，看和羹。
江城子·赠举之
作者：洪适
朝代：宋
体裁：词

冥冥云屿两经秋。落霞收。断烟留。小阁凉生，清馥凝金虬。乘兴开颜那草草，烦玉腕，举琼舟。明年此日楚江头。极层楼。望丹丘。只恐溪山，千里碍凝眸。重倚栏干相忆处，寻过雁，作书邮。
江城子（赠举之）
作者：洪适
朝代：宋
体裁：词

冥冥云屿两经秋。落霞收。断烟留。小阁凉生，清馥凝金虬。乘兴开颜那草草，烦玉腕，举琼舟。明年此日楚江头。极层楼。望丹丘。只恐溪山，千里碍凝眸。重倚阑干相忆处，寻过雁，作书邮。
江城子（饯黄魁）
作者：洪适
朝代：宋

当年提笔上词坛。琢琅玕。涌波澜。晁董声名，一日满人间。底事远烦骐骥足，梅岭外，砚台边。
元戎倾盖有余欢。酒杯宽。语离难。只恐江边，明日起青翰。暂去平分风与月，迎细札，步金銮。
江城子（黄宪生日代作）
作者：洪适
朝代：宋
体裁：词

江如罗带抱山青。好风轻。五云横。北斗南边，烨烨使华星。两路平反多少事，培吉德，赍长生。当年乌府振冠缨。稔英声。起鹏程。垂上丹霄，回首志澄清。雪片深深梅著子，归路近，看和羹。
江守置酒盘洲张贰卿两宪及景卢同集时江新兼泉司
作者：洪适
朝代：宋
体裁：七言律诗

皇华分鼎坐添春，隐雾巢松三散人。半月阴云浓似墨，今朝晴日大于轮。不辞多酌娱浮蚁，何用清歌落暗尘。归去池塘入新梦，句中芳草醉中茵。
江守置酒盤洲張貳卿兩憲及景盧同集時江新兼泉司
作者：洪适
朝代：宋

皇華分鼎坐添春，隱霧巢松三散人。
半月陰雲濃似墨，今朝晴日大於輪。
不辭多酌娛浮蟻，何用清歌落暗塵。
歸去池塘入新夢，句中芳草醉中茵。
江州塵外亭
作者：洪适
朝代：宋

使君人物風塵表，亭下纖埃遠白蘋。
佳傳緬懷方外友，漫郎端是社中人。
山光水色長排闥，鵠侶鴻儔已卜鄰。
莫語軟紅車馬客，香鑪峰下有遺民。
江州尘外亭
作者：洪适
朝代：宋

使君人物风尘表，亭下纤埃远白苹。
佳传缅怀方外友，漫郎端是社中人。
山光水色长排闼，鹄侣鸿俦已卜邻。
莫语软红车马客，香鑪峰下有遗民。
江州尘外亭
作者：洪适
朝代：宋

使君人物风尘表，亭下纤埃远白蘋。佳传缅怀方外友，漫郎端是社中人。山光水色长排闼，鹄侣鸿俦已卜邻。莫语软红车马客，香炉峰下有遗民。
江鳴玉遺蒼梧二蒼鶴其一病兩日而死陸魯望詩云醫鶴自須監吾鄉人醫尚無良手况禽醫乎
作者：洪适
朝代：宋

病骨摧頹警露難，草埋長脛委蒼翰。
吾鄉尚欠肱三折，况有禽醫爲一看。
江鸣玉遗苍梧二苍鹤其一病两日而死陆鲁望诗云医鹤自须监吾乡人医尚无良手况禽医乎
作者：洪适
朝代：宋
体裁：七言绝句

病骨摧颓警露难，草埋长胫委苍翰。吾乡尚欠肱三折，况有禽医为一看。
汪德邵挽詩
作者：洪适
朝代：宋

監郡能名播，分符治行高。
俄驚駒過隙，不見鶴鳴皋。
三徑賓朋散，重樓柱石牢。
傷心丹旐舉，舊事記松醪。
汪德邵挽诗
作者：洪适
朝代：宋
体裁：五言律诗

监郡能名播，分符治行高。俄惊驹过隙，不见鹤鸣皋。三径宾朋散，重楼柱石牢。伤心丹旐举，旧事记松醪。
汪枢使挽诗二首
作者：洪适
朝代：宋

两朝尊辅拂，一德赞规恢。简劾人所畏，囊封天可回。指挥兵事密，谈笑塞氛开。尺五魁三象，俄惊山岳颓。天陛黄麻出，同时拜宠荣。荐贤窥汲引，谋国冀升平。睽阔仍寒暑，吁嗟隔死生。门人有碑诔，不数汉公卿。
汪枢使挽诗二首·其一
作者：洪适
朝代：宋
体裁：五言律诗

两朝尊辅拂，一德赞规恢。简劾人所畏，囊封天可回。指挥兵事密，谈笑塞氛开。尺五魁三象，俄惊山岳颓。
汪枢使挽诗二首·其二
作者：洪适
朝代：宋
体裁：五言律诗

天陛黄麻出，同时拜宠荣。荐贤窥汲引，谋国冀升平。睽阔仍寒暑，吁嗟隔死生。门人有碑诔，不数汉公卿。
汪樞使挽詩二首·其一
作者：洪适
朝代：宋

兩朝尊輔拂，一德贊規恢。
簡劾人所畏，囊封天可回。
指揮兵事密，談笑塞氛開。
尺五魁三象，俄驚山嶽頹。
汪樞使挽詩二首·其二
作者：洪适
朝代：宋

天陛黄麻出，同時拜寵榮。
薦賢窺汲引，謀國冀升平。
睽闊仍寒暑，吁嗟隔死生。
門人有碑誄，不數漢公卿。
沈淑人挽詩
作者：洪适
朝代：宋

尊章歡二姓，八座對厖眉。
井井傳家法，繩繩賴母儀。
川靈雙劍躍，壤吉萬家移。
多少龍灣樹，雲藏不盡悲。
沈淑人挽诗
作者：洪适
朝代：宋
体裁：五言律诗

尊章欢二姓，八座对厖眉。井井传家法，绳绳赖母仪。川灵双剑跃，壤吉万家移。多少龙湾树，云藏不尽悲。
流杯同景裴韵
作者：洪适
朝代：宋

三春少雨未行觞，槐影交加更漏长。半夜水来山涧满，四檐竹密酒尊凉。新亭方作龟巢叶，画栋何妨燕语梁。满引三觥拚一醉，老来真个惜时光。
流杯同景裴韵
作者：洪适
朝代：宋

三春少雨未行觞，槐影交加更漏长。
半夜水来山涧满，四檐竹密酒尊凉。
新亭方作龟巢叶，画栋何妨燕语梁。
满引三觥拚一醉，老来真箇惜时光。
流杯同景裴韻
作者：洪适
朝代：宋

三春少雨未行觴，槐影交加更漏長。
半夜水來山澗滿，四簷竹密酒尊凉。
新亭方作龜巢葉，畫棟何妨燕語梁。
滿引三觥拚一醉，老來真箇惜時光。
流杯次日连雨渭师有诗次其韵
作者：洪适
朝代：宋

入夏浓云日夕昏，举头烟雨暗前村。风随重客清葵扇，月为佳人射翠樽。依旧建瓴攲屋角，几番携杖失溪痕。小枰已在纱窗下，欲把明琼看倒盆。
流杯次日连雨渭师有诗次其韵
作者：洪适
朝代：宋

入夏浓云日夕昏，举头烟雨暗前村。
风随重客清葵扇，月为佳人射翠樽。
依旧建瓴欹屋角，几番携杖失溪痕。
小枰已在纱窗下，欲把明琼看倒盆。
流杯次日連雨渭師有詩次其韻
作者：洪适
朝代：宋

入夏濃雲日夕昏，舉頭烟雨暗前村。
風隨重客清葵扇，月爲佳人射翠樽。
依舊建瓴欹屋角，幾番携杖失溪痕。
小枰已在紗窗下，欲把明瓊看倒盆。
浣溪沙
作者：洪适
朝代：宋

不見丹丘三十年。青山碧水想依然。自驚綠鬢已蒼顏。月在柳梢曾徑醉，雨荒院菊有誰憐。繡衣歸與古人言。
浣溪沙
作者：洪适
朝代：宋

丹桂飄香已四番。杖藜攜手自今難。黯淡離恨滿江干。壁上兩冠元是讖，花前雙韻幾時彈。中秋後夜與誰看。
浣溪沙
作者：洪适
朝代：宋

佔得登高一日先。跨雲來作地行仙。天將黃菊助長年。健筆已凌枚叟賦，高懷欲著祖生鞭。駸駸彯組向甘泉。
浣溪沙
作者：洪适
朝代：宋

報道傾城出洞房。水邊疏影弄清香。風流更有小鴛鴦。蟬鬢半含花下笑，蛾眉相映醉時妝。夢魂不到白雲鄉。
浣溪沙
作者：洪适
朝代：宋

憶得熙春曉立班。使星曾入紫微垣。歸來小飲友芝蘭。投轄風流今復見，開尊禮數自來寬。更看寶唾寫烏闌。
浣溪沙
作者：洪适
朝代：宋

整頓春衫欲跨鞍。一杯相屬少開顏。愁眉不似舊時彎。未見兩星添柳宿，忍教三疊唱陽關。相思空望會稽山。
浣溪沙
作者：洪适
朝代：宋

玉頰微醺怯晚寒。可憐凝笑整雙翰。枝頭一點為誰酸。只恐輕飛煙樹裡，好教斜插鬢雲邊。淡妝仍向醉中看。
浣溪沙
作者：洪适
朝代：宋

舉目霜林葉葉黃。使星歸騎未須忙。煙鬟千疊弄殘妝。內殿恩光承雨露，外颱風力挾冰霜。應懷三徑雜花香。
浣溪沙
作者：洪适
朝代：宋

邦伯今推第一流。幾因歌席負詩籌。一時文采說台州。雨腳漸收風入牖，雲心初破月窺樓。翠眉相映晚山秋。
浣溪沙·丹桂飘香已四番
作者：洪适
朝代：宋
体裁：词

丹桂飘香已四番。
杖藜携手自今难。
黯淡离恨满江干。
壁上两冠元是谶，花前双韵几时弹。
中秋后夜与谁看。
浣溪沙·占得登高一日先
作者：洪适
朝代：宋

占得登高一日先。
跨云来作地行仙。
天将黄菊助长年。
健笔已凌枚叟赋，高怀欲着祖生鞭。
骎骎彯组向甘泉。
浣溪沙·邦伯今推第一流
作者：洪适
朝代：宋
体裁：词

邦伯今推第一流。几因歌席负诗筹。一时文采说台州。雨脚渐收风入牖，云心初破月窥楼。翠眉相映晚山秋。
浣溪沙（以鸳鸯梅送曾守，是日，曾守携家游南园）
作者：洪适
朝代：宋
体裁：词

报道倾城出洞房。水边疏影弄清香。风流更有小鸳鸯。蝉鬓半含花下笑，蛾眉相映醉时妆。梦魂不到白云乡。
浣溪沙（以鸳鸯梅送钱漕）
作者：洪适
朝代：宋
体裁：词

玉颊微醺怯晚寒。可怜凝笑整双翰。枝头一点为谁酸。只恐轻飞烟树里，好教斜插鬓云边。淡妆仍向醉中看。
浣溪沙（寿方稚川）
作者：洪适
朝代：宋
体裁：词

占得登高一日先。跨云来作地行仙。天将黄菊助长年。健笔已凌枚叟赋，高怀欲著祖生鞭。骎骎彯组向甘泉。
浣溪沙（席上再作）
作者：洪适
朝代：宋
体裁：词

不见丹丘三十年。青山碧水想依然。自惊绿鬓已苍颜。月在柳梢曾径醉，雨荒院菊有谁怜。绣衣归与古人言。
浣溪沙（席上别王巨济。先是，两姬免冠，王夺两秩，继以章罢）
作者：洪适
朝代：宋

丹桂飘香已四番。杖藜携手自今难。黯然离恨满江干。壁上两冠元是谶，花前双韵几时弹。中秋后夜与谁看。
浣溪沙（席中答钱漕）
作者：洪适
朝代：宋
体裁：词

忆得熙春晓立班。使星曾入紫微垣。归来小饮友芝兰。投辖风流今复见，开尊礼数自来宽。更看宝唾写乌阑。
浣溪沙（景卢以米书眉间一点黄之曲饯送郑宪，因用其韵）
作者：洪适
朝代：宋
体裁：词

举目霜林叶叶黄。使星归骑未须忙。烟鬟千叠弄残妆。内殿恩光承雨露，外台风力挟冰霜。应怀三径杂花香。
浣溪沙（饯范子芬行）
作者：洪适
朝代：宋
体裁：词

整顿春衫欲跨鞍。一杯相属少开颜。愁眉不似旧时弯。未见两星添柳宿，忍教三叠唱阳关。相思空望会稽山。
浮杯
作者：洪适
朝代：宋
体裁：七言律诗

南北芝泉一涧开，穿花度柳势萦回。不须元巳方修禊，才遇良辰便泛杯。行止岂由人智巧，沉浮长与客惊猜。急流一去谁难进，却有先游殿后来。
浮杯
作者：洪适
朝代：宋

南北芝泉一澗開，穿花度柳勢縈回。
不須元巳方修禊，才遇良辰便泛杯。
行止豈由人智巧，沉浮長與客驚猜。
急流一去誰難進，却有先游殿後來。
海棠花二絕句·其一
作者：洪适
朝代：宋

雨濯吳粧膩，風催蜀錦裁。
自嫌生較晚，不得聘寒梅。
海棠花二絕句·其二
作者：洪适
朝代：宋

鴨殼非難致，鮫胎業已成。
夜深寧覓睡，相照月偏明。
海棠花二绝句
作者：洪适
朝代：宋

雨濯吴妆腻，风催蜀锦裁。自嫌生较晚，不得聘寒梅。鸭壳非难致，鲛胎业已成。夜深宁觅睡，相照月偏明。
海棠花二绝句·其一
作者：洪适
朝代：宋

雨濯吴妆腻，风催蜀锦裁。自嫌生较晚，不得聘寒梅。
海棠花二绝句·其一
作者：洪适
朝代：宋

雨濯吴粧腻，风催蜀锦裁。
自嫌生较晚，不得聘寒梅。
海棠花二绝句·其二
作者：洪适
朝代：宋
体裁：五言绝句

鸭壳非难致，鲛胎业已成。夜深宁觅睡，相照月偏明。
添竹
作者：洪适
朝代：宋

添竹乘春力，期君共岁寒。青青怀特操，碌碌愧粗官。尚有哦诗日，尤胜借宅看。他时谁检校，何处报平安。
添竹
作者：洪适
朝代：宋

添竹乘春力，期君共岁寒。
青青怀特操，碌碌愧麤官。
尚有哦诗日，尤胜借宅看。
他时谁检校，何处报平安。
添竹
作者：洪适
朝代：宋

添竹乘春力，期君共歲寒。
青青懷特操，碌碌愧麤官。
尚有哦詩日，尤勝借宅看。
他時誰檢校，何處報平安。
清平乐·以千叶粉红牡丹送曾守
作者：洪适
朝代：宋
体裁：词

轻红淡白。蓬阆神仙谪。魏紫姚黄誇异色。到得海边初识。玉栏不语如颦。虚教春尽三分。却问檀心谁向，多情更属东君。
清平乐·次曾守韵
作者：洪适
朝代：宋

风鬟飞乱。寒入秦筝雁。情似云阴浑未展。雨脚更飘银线。横枝有意先开。玉尘欲伴金罍。何日舞裀歌扇，后堂重到惟梅。
清平乐·风鬟飞乱
作者：洪适
朝代：宋
体裁：词

风鬟飞乱。
寒入秦筝雁。
情似云阴浑未展。
雨脚更飘银线。
横枝有意先开。
玉尘欲伴金斝。
何日舞裀歌扇，后堂重到惟梅。
清平乐（以千叶粉红牡丹送曾守）
作者：洪适
朝代：宋
体裁：词

轻红淡白。蓬阆神仙谪。魏紫姚黄夸异色。到得海边初识。玉阑不语如颦。虚教春尽三分。却问檀心谁向，多情更属东君。
清平乐（次曾守韵）
作者：洪适
朝代：宋

风鬟飞乱。寒入秦筝雁。情似云阴浑未展。雨脚更飘银线。
横枝有意先开。玉尘欲伴金罍。何日舞裀歌扇，后堂重到惟梅郡有惟梅堂。
清音亭
作者：洪适
朝代：宋

久坐俯潺湲，流清詩思慳。
跳珠鳴蘚石，淙玉下松關。
此日耳塵靜，幾人心地閑。
抽琴作新曲，歸去要怡顔。
清音亭
作者：洪适
朝代：宋
体裁：五言律诗

久坐俯潺湲，流清诗思悭。跳珠鸣藓石，淙玉下松关。此日耳尘静，几人心地闲。抽琴作新曲，归去要怡颜。
渔家傲 其一 破子
作者：洪适
朝代：宋
体裁：词

渔父饮时花作荫。羹鱼煮蟹无他品。世代太平除酒禁。渔父饮。绿蓑藉地胜如锦。渔父醉时收钓饵。鱼梁晒翅闲乌鬼。白浪撼船眠不起。渔父醉。滩声无尽清双耳。
渔家傲 其一 破子
作者：洪适
朝代：宋

渔父饮时花作荫。羹鱼煮蟹无它品。世代太平除酒禁。渔父饮。绿蓑藉地胜如锦。渔父醉时收钓饵。鱼梁晒翅闲乌鬼。白浪撼船眠不起。渔父醉。滩声无尽清双耳。
渔家傲·其二
作者：洪适
朝代：宋

渔父醒时清夜永。澄澜过尽征鸿影。略略风来敧舴艋。渔父醒。月高露下衣裳冷。渔父笑时莺未老。提鱼入市归来早。一叶浮家生计了。渔父笑。笑中起舞渔家傲。
渔家傲·其二
作者：洪适
朝代：宋
体裁：词

渔父醒时清夜永。澄澜过尽征鸿影。略略风来欹舴艋。渔父醒。月高露下衣裳冷。渔父笑时莺未老。提鱼入市归来早。一叶浮家生计了。渔父笑。笑中起舞渔家傲。
渔家傲引
作者：洪适
朝代：宋

七月凉秋飞叶响。长吟杳杳澄江上。秃尾槎头添一网。丝自纺。新炊菰饭更相饷。
渡口青烟藏叠嶂。岸旁红蓼翻轻浪。鸂鶒沈浮双漾漾。闻鸣桨。高飞拍拍穿林莽。
渔家傲引
作者：洪适
朝代：宋

二月垂杨花糁地。荻芽迸绿无际。细雨斜风浑不避。青笠底。三三两两鸣桹起。
新妇矶边云接袂。女儿浦口山堆髻。一拥河豚千百尾。摇食指。城中虚却鱼虾市。
渔家傲引
作者：洪适
朝代：宋

八月紫莼浮绿水。细鳞巨口鲈鱼美。画舫问渔篙暂艤。欣然喜。金薤顷刻尝珍味。
涌雾驱云天似洗。静看星斗迎蟾桂。枕棹眠蓑清不睡。无名利。谁人分得逍遥意。
渔家傲引
作者：洪适
朝代：宋

四月圆荷钱学铸。鳞鳞波暖鸳鸯语。无数燕雏来又去。鱼未取。钓丝直上晴蜓聚。
风弄碧漪摇岛屿。奇云蘸影千峰舞。骑马官人江上驻。天且暮。借舟送过沧浪渡。
渔家傲引
作者：洪适
朝代：宋

长浮家而醉月，更辍棹以吟风。乐哉生涯，翻在乐府。相烦女伴，渔父分行。
正月东风初解冻。渔人撒网波纹动。不识雕梁并绮栋。扁舟重。眠鸥浴雁相迎送。
溪北画桥弯螮蝀。溪南古岸添青葑。长把鱼钱寻酒瓮。春一梦。起来拈笛成三弄。
渔家傲引/渔家傲
作者：洪适
朝代：宋

正月东风初解冻。渔人撒网波纹动。不识雕梁并绮栋。扁舟重。眠鸥浴雁相迎送。溪北画桥弯螮蝀。溪南古岸添青葑。长把鱼钱寻酒瓮。春一梦。起来拈笛成三弄。二月垂杨花糁地。荻芽迸绿春无际。细雨斜风浑不避。青笠底。三三两两鸣桹起。新妇矶边云接袂。女儿浦口山堆髻。一拥河豚千百尾。摇食指。城中虚却鱼虾市。三月愁霖多急雨。桃江绿浪迷洲渚。西塞山边飞白鹭。烟横素。一声欸乃山深处。红雨缤纷因水去。行行寻得神仙侣。楼阁五云心不住。分凤侣。重来翻恨花相误。四月圆荷钱学铸。鳞鳞波暖鸳鸯语。无数燕雏来又去。鱼未取。钓丝直上蜻蜓聚。风弄碧漪摇岛屿。奇云蘸影千峰舞。骑马官人江上驻。天且暮。借舟送过沧波渡。五月河中菱荇遍。丝纶欲下相萦绊。却掉船来芳草岸。呼侣伴。蓑衣不把金章换。碧落云高星烂烂。波心举网星光乱。跃出鲤鱼长尺半。回首看。孤灯一点风吹散。六月长江无暑气。怒涛漱壑侵沙觜。飐飐轻舟随浪起。何不畏。从来惯作风波计。别溆藕花舒锦绮。采莲三五谁家子。问我买鱼相调戏。飘芰制。笑声咭咭花香里。七月凛秋飞叶响。长吟杳杳澄江上。秃尾槎头添一网。丝自纺。新炊菰饭更相饷。渡口青烟藏叠嶂。岸旁红蓼翻轻浪。鸂鶒沈浮双漾漾。闻鸣桨。高飞拍拍穿林莽。八月紫莼浮绿水。细鳞巨口鲈鱼美。画舫问渔篙暂舣。欣然喜。金齑顷刻尝珍味。涌雾驱云天似洗。静看星斗迎蟾桂。枕棹眠蓑清不睡。无名利。谁人分得逍遥意。九月芦香霜旦旦。丹枫落尽吴江岸。长濑黄昏张蟹断。灯火乱。圆沙惊起行行雁。半夜系船桥北岸。三杯睡著无人唤。睡觉只疑桥不见。风已变。缆绳吹断船头转。十月橘洲长鼓枻。潇湘一片尘缨洗。斩得钓竿斑染泪。中夜里。时闻鼓瑟湘妃至。白发垂纶孙又子。得钱沽酒长长醉。小艇短篷真活计。家云水。更无王役并田税。子月水寒风又烈。巨鱼漏网成虚设。圉圉从它归丙穴。谋自拙。空归不管旁人说。昨夜醉眠西浦月。今宵独钓南溪雪。妻子一船衣百结。长欢悦。不知人世多离别。腊月行舟冰凿罅。潜鳞透暖偏堪射。岁岁年年篷作舍。三冬夜。牛衣自暖何须借。滕六晚来方命驾。千山绝影飞禽怕。江上雪如花片下。宜入画。一蓑披著归来也。
渔家傲引/渔家傲·其七
作者：洪适
朝代：宋
体裁：词

七月凛秋飞叶响。长吟杳杳澄江上。秃尾槎头添一网。丝自纺。新炊菰饭更相饷。渡口青烟藏叠嶂。岸傍红蓼翻轻浪。鸂鶒沈浮双漾漾。闻鸣桨。高飞拍拍穿林莽。
渔家傲引/渔家傲·其十二
作者：洪适
朝代：宋
体裁：词

臈月行舟冰凿罅。潜鳞透暖偏堪射。岁岁年年篷作舍。三冬夜。牛衣自暖何须借。滕六晓来方命驾。千山绝影飞禽怕。江上雪如花片下。宜入画。一蓑披著归来也。
渔家傲引·渔家傲
作者：洪适
朝代：宋
体裁：词

九月芦香霜旦旦。丹枫落尽吴江岸。长濑黄昏张蟹断。灯火乱。圆沙惊起行行雁。半夜系船桥北岸。三杯睡著无人唤。睡觉只疑桥不见。风已变。缆绳吹断船头转。
渔家傲引·渔家傲
作者：洪适
朝代：宋
体裁：词

腊月行舟冰凿罅。潜鳞透暖偏堪射。岁岁年年篷作舍。三冬夜。牛衣自暖何须借。滕六晚来方命驾。千山绝影飞禽怕。江上雪如花片下。宜入画。一蓑披著归来也。
渔家傲引·渔家傲·七月凛秋飞叶响
作者：洪适
朝代：宋
体裁：词

七月凛秋飞叶响。长吟杳杳澄江上。秃尾槎头添一网。丝自纺。新炊菰饭更相饷。渡口青烟藏叠嶂。岸旁红蓼翻轻浪。鸂鶒沈浮双漾漾。闻鸣桨。高飞拍拍穿林莽。
渔家傲引·渔家傲·三月愁霖多急雨
作者：洪适
朝代：宋
体裁：词

三月愁霖多急雨。桃江绿浪迷洲渚。西塞山边飞白鹭。烟横素。一声欸乃山深处。红雨缤纷因水去。行行寻得神仙侣。楼阁五云心不住。分凤侣。重来翻恨花相误。
渔家傲引·渔家傲·九月芦香霜旦旦
作者：洪适
朝代：宋

九月芦香霜旦旦。
丹枫落尽吴江岸。
长濑黄昏张蟹断。
灯火乱。
圆沙惊起行行雁。
半夜系船桥北岸。
三杯睡着无人唤。
睡觉只疑桥不见。
风已变。
缆绳吹断船头转。
渔家傲引·渔家傲·二月垂杨花糁地
作者：洪适
朝代：宋
体裁：词

二月垂杨花糁地。荻芽迸绿春无际。细雨斜风浑不避。青笠底。三三两两鸣桹起。新妇矶边云接袂。女儿浦口山堆髻。一拥河豚千百尾。摇食指。城中虚却鱼虾市。
渔家傲引·渔家傲·五月河中菱荇遍
作者：洪适
朝代：宋
体裁：词

五月河中菱荇遍。丝纶欲下相萦绊。却掉船来芳草岸。呼侣伴。蓑衣不把金章换。碧落云高星烂烂。波心举网星光乱。跃出鲤鱼长尺半。回首看。孤灯一点风吹散。
渔家傲引·渔家傲·八月紫莼浮绿水
作者：洪适
朝代：宋
体裁：词

八月紫莼浮绿水。细鳞巨口鲈鱼美。画舫问渔篙暂舣。欣然喜。金齑顷刻尝珍味。涌雾驱云天似洗。静看星斗迎蟾桂。枕棹眠蓑清不睡。无名利。谁人分得逍遥意。
渔家傲引·渔家傲·六月长江无暑气
作者：洪适
朝代：宋
体裁：词

六月长江无暑气。怒涛漱壑侵沙觜。飐飐轻舟随浪起。何不畏。从来惯作风波计。别溆藕花舒锦绮。采莲三五谁家子。问我买鱼相调戏。飘芰制。笑声咭咭花香里。
渔家傲引·渔家傲·十月橘洲长鼓枻
作者：洪适
朝代：宋
体裁：词

十月橘洲长鼓枻。潇湘一片尘缨洗。斩得钓竿斑染泪。中夜里。时闻鼓瑟湘妃至。白发垂纶孙又子。得钱沽酒长长醉。小艇短篷真活计。家云水。更无王役并田税。
渔家傲引·渔家傲·四月圆荷钱学铸
作者：洪适
朝代：宋
体裁：词

四月圆荷钱学铸。鳞鳞波暖鸳鸯语。无数燕雏来又去。鱼未取。钓丝直上蜻蜓聚。风弄碧漪摇岛屿。奇云蘸影千峰舞。骑马官人江上驻。天且暮。借舟送过沧波渡。
渔家傲引·渔家傲·子月水寒风又烈
作者：洪适
朝代：宋
体裁：词

子月水寒风又烈。巨鱼漏网成虚设。圉圉从它归丙穴。谋自拙。空归不管旁人说。昨夜醉眠西浦月。今宵独钓南溪雪。妻子一船衣百结。长欢悦。不知人世多离别。
渔家傲引·渔家傲·正月东风初解冻
作者：洪适
朝代：宋
体裁：词

正月东风初解冻。渔人撒网波纹动。不识雕梁并绮栋。扁舟重。眠鸥浴雁相迎送。溪北画桥弯螮蝀。溪南古岸添青葑。长把鱼钱寻酒瓮。春一梦。起来拈笛成三弄。
渔家傲引·渔家傲·腊月行舟冰凿罅
作者：洪适
朝代：宋

腊月行舟冰凿罅。
潜鳞透暖偏堪射。
岁岁年年篷作舍。
三冬夜。
牛衣自暖何须借。
滕六晚来方命驾。
千山绝影飞禽怕。
江上雪如花片下。
宜入画。
一蓑披着归来也。
減字木蘭花
作者：洪适
朝代：宋

使君情素。念我明朝行縣去。一醉相留。和氣歡聲到小樓。暫時南北。莫唱渭城朝雨曲。此去農郊。收拾童兒五褲謠。
減字木蘭花
作者：洪适
朝代：宋

藩車容裔。挺挺風流追兩地。粲鬥分星。詩句當年汗簡青。疏簾披繡。共看橫雲晴出岫。新月如鉤。來照瓊彝醉小樓。
游盖竹洞
作者：洪适
朝代：宋

晓出山城故着鞭，荒荒寒日满晴川。
幽栖未卜诛茅地，乘兴来登盖竹天。
霜凝阴崖疑积雪，云跻重障杂飞烟。
洞门今古无关键，俗客那能见列仙。
游盖竹洞
作者：洪适
朝代：宋

晓出山城故著鞭，荒荒寒日满晴川。幽栖未卜诛茅地，乘兴来登盖竹天。霜凝阴崖疑积雪，云跻重障杂飞烟。洞门今古无关键，俗客那能见列仙。
满庭芳 其一 再作寄景卢
作者：洪适
朝代：宋
体裁：词

旧日盘洲，藏钩卜夜，松儿笑拣双眉。老人好静，此乐数年稀。尚记乘舟西溯，楼卷雪、曾到雷池。今非昔，畏寒闭户，弃掷夏商彝。入春，踰两月，轻烟非雾，细雨如丝。任风颓花架，不惮装治。想得醉吟滕阁，家园事、争解详知。归来好，猿惊鹤怨，孤负辋川碑。
满庭芳 其二 酬叶宪
作者：洪适
朝代：宋
体裁：词

殢酒消愁，逢场作戏，何曾择地伸眉。诗筒来往，如我与君稀。喜得青春有闰，添日月、款曲临池。洲盘有，山肴野蔌，安用设鸡彝。老来，空自笑，一头梳雪，两鬓吹丝。便常逢社饮，聋不堪治。曾就新年真率，花神报、蜂蝶皆知。东风恶，江梅欲尽，荐福莫轰碑。
满庭芳 其八 再作
作者：洪适
朝代：宋
体裁：词

草阁烟横，花蹊雨润，伤春谁画鸦眉。药囊未减，尊酒自然稀。堪叹云和挂壁，弦半绝、鼠啮龙池。投壶罢，凭栏玩古，罗列父丁彝。龟巢，添绿皱，残梅片片，新柳丝丝。恨风狂折竹，鹤病谁治。自信年衰景短，甘冷淡、应也天知。埙篪奏，清歌醉墨，一一上圭碑。
满庭芳·华发苍头
作者：洪适
朝代：宋
体裁：词

华发苍头，年年更变，白雪轻犯双眉。
六旬过四，七十古来稀。
问柳寻花兴懒，拈筇杖、闲绕园池。
尊中有，青州从事，无意唤琼彝。
人生，何处乐，楼台院落，吹竹弹丝。
奈壮怀销铄，病费医治。
漫道琴弦绿绮，游鱼听、山水谁知。
盘洲怨，盟鸥闲阔，痍鹤立新碑。
满庭芳·同病相怜
作者：洪适
朝代：宋
体裁：词

同病相怜，冻吟谁伴，漫怀举案齐眉。槐安梦境，一笑自来稀。未到斜川见雪，春欲半、尚压铜池。今思古，拊盆击筑，虿鼎闲夔彝。何时。天意解，并游花坞，旋扫蛛丝。对壶中闲日，冗牍休治。四坐同盟情话，飞玉麈、万事多知。杯盘省，浅斟随意，真率视前碑。
满庭芳·旧日盘洲
作者：洪适
朝代：宋
体裁：词

旧日盘洲，藏钩卜夜，松儿笑拣双眉。
老人好静，此乐数年稀。
尚记乘舟西溯，楼卷雪、曾到雷池。
今非惜，畏寒闭户，弃掷夏商彝。
入春，逾两月，轻烟非雾，细雨如丝。
任风颓花架，不惮装治。
想得醉吟滕阁，家园事、争解详知。
归来好，猿惊鹤怨，孤负辋川碑。
满庭芳·春入花畦
作者：洪适
朝代：宋
体裁：词

春入花畦，雪迷筠坞，柳梢未肯低眉。泥深路滑，车马往来稀。平地琼琚盈尺，冰冻解、檐水如池。皇华喜，增添泉货，不铸尚方彝。光阴，驹过隙，髭髯如戟，容易成丝。把诗盟长讲，酒病休治。两两垂螺舞彻，藏羌管、人已潜知。樯乌转，钱流地上，褒诏便刊碑。
满庭芳·昴宿光芒
作者：洪适
朝代：宋
体裁：词

昴宿光芒，德星家世，当时飞舞华旗。风清玉宇，珠露缀瑶枝。八桂苍苍耸壑，问椿木、同数秋期。黄堂上，油幢转影，美酒注金卮。英躔，名誉早，青箱传学，黄绢摛辞。说江东治行，召杜肩齐。畏爱双行五管，收绣斧、却把旌麾。欢声沸，明年此日，公在凤凰池。
满庭芳·柳径花台
作者：洪适
朝代：宋
体裁：词

柳径花台，熙熙春动，游人珥堕簪遗。枯藤到处，绿刺惹冠衣。雪后园林更好，琼作佩、香满横枝。巡檐久，留连一笑，不管午阴移。盘洲，今雅集，皇华飞盖，挥麈迟迟。觉龟鱼增价，草木生辉。梁上不教尘落，谈文字、酒散星稀。明年好，玉津随驾，回首记襟期。
满庭芳·蝴蝶梦魂
作者：洪适
朝代：宋
体裁：词

蝴蝶梦魂，芭蕉身世，几人得到庞眉。
十分如意，天赋古今稀。
昼日猥叨三接，摩鹏翼、曾化鲲池。
槐阴下，深惭房魏，那敢作封彝。
雁行，争接翅，北门矩烛，西掖纶丝。
幸归来半世，园路先治。
渔唱樵歌不到，莺燕语、何畏人知。
编花史，修篁千亩，封植具穹碑。
满庭芳·辛丑春日作
作者：洪适
朝代：宋

华发苍头，年年更变，白雪轻犯双眉。六旬过四，七十古来稀。问柳寻花兴懒，拈筇杖、闲绕园池。尊中有，青州从事，无意唤琼彝。人生，何处乐，楼台院落，吹竹弹丝。奈壮怀销铄，病费医治。漫道琴弦绿绮，游鱼听、山水谁知。盘洲怨，盟鸥闲阔，瘗鹤立新碑。
满庭芳·雨洗花林
作者：洪适
朝代：宋
体裁：词

雨洗花林，春回柳岸，窗间列岫横眉。老来光景，生怕聚谈稀。何事扁舟西去，收杖屦、契阔鱼池。流觞近，诗筒暂歇，焉用虎文彝。良辰，怀旧事，海棠花下，笑摘垂丝。叹五年一别，万病难治。几处绣衣尘迹，歌舞地、乌鹊曾知。君今去，珠帘暮卷，山雨拂崇碑。
满庭芳·风搅花间
作者：洪适
朝代：宋
体裁：词

风搅花间，雨悭柳下，人人懒拂愁眉。年荒省事，投辖井中稀。架上舞衣尘积，弦索断、筝雁差池。南柯梦，转头陈迹，饥鼠穴空彝。新年，官事少，秋蛇春蚓，重叠乌丝。更出奇花判，百病都治。报道行厨办也，乌鹊喜、龟鹤前知。更书近，鹓行浸远，长对去思碑。
满庭芳（代上陈帅生日）
作者：洪适
朝代：宋

昴宿光芒，德星家世，当时飞舞华旗。风清玉宇，珠露缀瑶枝。八桂苍苍耸壑，同椿木、同数秋期。黄堂上，油幢转影，美酒注金卮。
英躔，名誉早，青箱传学，黄绢D461辞。说江东治行，召杜肩齐。畏爱双行五管，收绣斧、却把旌麾。欢声沸，明年此日，公在凤凰池。
满庭芳（再作寄景卢）
作者：洪适
朝代：宋

旧日盘洲，藏钩卜夜，松儿笑拣双眉。老人好静，此乐数年稀。尚记乘舟西溯，楼卷雪、曾到雷池。今非昔，畏寒闭户，弃掷夏商彝。入春，逾两月，轻烟非雾，细雨如丝。任风颓花架，不惮装治。想得醉吟滕阁，家园事、争解详知。归来好，猿惊鹤怨，孤负辋川碑。
满庭芳（再作）
作者：洪适
朝代：宋
体裁：词

草阁烟横，花蹊雨润，伤春谁画鸦眉。药囊未减，尊酒自然稀。堪叹云和挂壁，弦半绝、鼠啮龙池。投壶罢，凭阑玩古，罗列父丁彝。龟巢，添绿皱，残梅片片，新柳丝丝。恨风狂折竹，鹤病谁治。自信年衰景短，甘冷淡、应也天知。埙篪奏，清歌醉墨，一一上圭碑。
满庭芳（再赠叶宪）
作者：洪适
朝代：宋

同病相怜，冻吟谁伴，温怀举案齐眉。槐安梦境，一笑自来稀。未到斜川见雪，春欲半、尚压铜池。今思古，拊盆击筑，虿鼎闲夔彝。
何时。天意解，并游花坞，旋扫蛛丝。对壶中闲日，冗牍休治。四坐同盟情话，飞玉尘、万事多知。杯盘省，浅斟随意，真率视前碑。
满庭芳（和叶宪韵）
作者：洪适
朝代：宋

柳径花台，熙熙春动，游人珥堕簪遗。枯藤到处，绿刺惹冠衣。雪后园林更好，琼作佩、香满横枝。巡檐久，留连一笑，不管午阴移。
盘洲，今雅集，皇华飞盖，挥尘迟迟。觉龟鱼增价，草木生辉。梁上不教尘落，谈文字、酒散星稀。明年好，玉津随驾，回首记襟期。
满庭芳（景卢有南昌之行，用韵惜别，兼简司马汉章）
作者：洪适
朝代：宋

雨洗花林，春回柳岸，窗间列岫横眉。老来光景，生怕聚谈稀。何事扁舟西去，收杖屦、契阔鱼池。流觞近，诗筒暂歇，焉用虎文彝。
良辰，怀旧事，海棠花下，笑摘垂丝。叹五年一别，万病难治。几处绣衣尘迹，歌舞地、乌鹊曾知。君今去，珠帘暮卷，山雨拂崇碑。汉章作山雨楼，景卢为之记。
满庭芳（答景卢遣怀）
作者：洪适
朝代：宋

蝴蝶梦魂，芭蕉身世，几人得到庞眉。十分如意，天赋古今稀。昼日猥叨三接，摩鹏翼、曾化鲲池。槐阴下，深惭房魏，那敢作封彝。雁行，争接翅，北门炬烛，西掖纶丝。幸归来半世，园路先治。渔唱樵歌不到，莺燕语、何畏人知。编花史，修篁千亩，封植具穹碑。
满庭芳（辛丑春日作）
作者：洪适
朝代：宋

华发苍头，年年更变，白雪轻犯双眉。六旬过四，七十古来稀。问柳寻花兴懒，拈筇杖、闲绕园池。曾中有，青州从事，无意唤琼彝。
人生，何处乐，楼台院落，吹竹弹丝。奈壮怀销铄，病费医治。漫道琴弦绿绮，游鱼听、山水谁知。盘洲怨，盟鸥闲阔，瘗鹤立新碑。
满庭芳（酬叶宪）
作者：洪适
朝代：宋
体裁：词

殢酒销愁，逢场作戏，何曾择地伸眉。诗筒来往，如我与君稀。喜得青春有闰，添日月、款曲临池。洲盘有，山肴野蔌，安用设鸡彝。老来，空自笑，一头梳雪，两鬓吹丝。便常逢社饮，聋不堪治。曾就新年真率，花神报、蜂蝶皆知。东风恶，江梅欲尽，荐福莫轰碑。
满庭芳（酬徐守）
作者：洪适
朝代：宋

风搅花间，雨慳柳下，人人懒拂愁眉。年荒省事，投辖井中稀。架上舞衣尘积，弦索断、筝雁差池。南柯梦，转头陈迹，饥鼠穴空彝。
新年，官事少，秋蛇春蚓，重叠乌丝。更出奇花判，百病都治。报道行厨办也，乌鹊喜、龟鹤前知。更书近，鹓行浸远，长对去思碑。
满庭芳（酬赵宪）
作者：洪适
朝代：宋
体裁：词

当国无功，归田有分，四山浓抹烟眉。春云多变，清昼惠风稀。欲踵兰亭故事，溪水涨、簪盍鹅池。临修竹，一觞一咏，考古到辛彝。当时。龙衮侧，亲闻胪句，天语如丝。谩三年博士，局冗争治。底事绣衣留滞，青天瑞、奴隶皆知。迎归诏，鸾台凤阁，名记壁间碑。
满庭芳（酬赵泉）
作者：洪适
朝代：宋

春入花畦，雪迷筠坞，柳梢未肯低眉。泥深路滑，车马往来稀。平地琼琚盈尺，冰冻解、檐水如池。皇华喜，增添泉货，不铸尚方彝。
光阴，驹过隙，髭髯如戟，容易成丝。把诗盟长讲，酒病休治。两两垂螺舞彻，藏羌管、人已潜郑攥钱流地上，褒诏便刊碑。
满江红
作者：洪适
朝代：宋
体裁：词

春色匆匆，三分过、二分光景。吾老矣，坡轮西下，可堪弄影。曲水流觞时节好，茂林脩竹池台永。望前村、绿柳荫茅檐，云封岭。蜂蝶闹，烟花整。百年梦，如俄顷。这回头陈迹，漫劳深省。吹竹弹丝谁不爱，焚琴煮鹤人何肯。尽三觥、歌罢酒来时，风吹醒。
满江红 其二 和徐守三月十六日
作者：洪适
朝代：宋
体裁：词

雨过春深，溪水涨、绿波溶溢。年年是、杨花吹絮，草茵凝碧。驹隙光阴身易老，槐安梦幻醒难觅。算六分、春色五分休，才留一。雁鹜静，文书毕。尘外趣，壶中日。喜兰亭修禊，郊坰忺出。合璧连珠同啸咏，怒猊渴骥尤清逸。酒酣时、梁上暗尘飞，无痕迹。
满江红·春色匆匆
作者：洪适
朝代：宋
体裁：词

春色匆匆，三分过、二分光景。吾老矣，坡轮西下，可堪弄影。曲水流觞时节好，茂林修竹池台永。望前村、绿柳荫茅檐，云封岭。蜂蝶闹，烟花整。百年梦，如俄顷。这回头陈迹，漫劳深省。吹竹弹丝谁不爱，焚琴煮鹤人何肯。尽三觥、歌罢酒来时，风吹醒。
满江红·暮雨萧萧
作者：洪适
朝代：宋
体裁：词

暮雨萧萧，飞败叶、增添秋色。
登高会、痴风吹散，山居佳客。
人世难逢开口笑，老来便觉流年迫。
到如今、黄菊满园开，无人摘。
珠履凑，铢衣窄。
萦翠袖，催牙拍。
索松儿添半，战酣相吓。
橘绿橙黄时节好，舞停歌罢门墙隔。
酒醒时、枕上一声鸡，东方白。
满江红·暮雨萧萧
作者：洪适
朝代：宋

暮雨萧萧，飞败叶、增添秋色。登高会、痴风吹散，山居嘉客。人世难逢开口笑，老来更觉流年迫。到如今、黄菊满园开，无人摘。珠履凑，铢衣窄。萦翠袖，催牙拍。索松儿添半，战酣相吓。橘绿橙黄时节好，舞停歌罢门墙隔。酒醒时、枕上一声鸡，东方白。
满江红·燕寝香凝
作者：洪适
朝代：宋
体裁：词

燕寝香凝，官事了、诗情充溢。归后院、花容争媚，柳眉添碧。老子胡床常自叹，轻裾长袖从何觅。探城楼、此际夜如何，更筹一。人已老，春将毕。临曲水，才旬日。快朝来雨过，鱼儿争出。淡酒一杯空酩酊，黄堂千骑真安逸。问朱轓、何日到丘园，联綦迹。
满江红·燕寝香凝
作者：洪适
朝代：宋

燕寝香凝，官事了、诗情充溢。归後院、花容争媚，柳眉添碧。老子胡床常自叹，轻裾长袖从何觅。探城楼、此际夜如何，更筹一。人已老，春将毕。临曲水，才旬日。快朝来雨过，鱼儿争出。淡酒一杯空酩酊，黄堂千骑真安逸。问朱轓、何日到丘园，联綦迹。
满江红·百计留春
作者：洪适
朝代：宋
体裁：词

百计留春，春不住、愁怀填溢。争如对、宝梳压鬓，翠环铺碧。紫绶金章都是梦，云庐花坞如何觅。劝金杯、浅笑傍宾筵，须均一。前夜月，新离毕。收歰雨，呈红日。荷主人情厚，五云齐出。一颗樱桃天付与，数声水调人飘逸。叹荒园、三月百花残，无踪迹。
满江红·雨过春深
作者：洪适
朝代：宋

雨过春深，溪水涨、绿波溶溢。
年年是、杨花吹絮，草茵凝碧。
驹隙光阴身易老，槐安梦幻醒难觅。
算六分、春色五分休，才留一。
雁鹜静，文书毕。
尘外趣，壶中日。
喜兰亭修禊，郊垧忺出。
合璧连珠同啸咏，怒猊渴骥尤清逸。
酒酣时、梁上暗尘飞，无痕迹。
满江红（和徐守三月十六日）
作者：洪适
朝代：宋

雨过春深，溪水涨、绿波溶溢。年年是、杨花吹絮，草茵凝碧。驹隙光阴身易老，槐安梦幻醒难觅。算六分、春色五分休，才留一。
雁鹜静，文书毕。尘处趣，壶中日。喜兰亭修禊，郊垌堪出。合璧连珠同啸咏，怒猊渴骥尤清逸。酒酣时、梁上暗尘飞，无痕迹。
满江红（席上答叶宪）
作者：洪适
朝代：宋

百计留春，春不住、愁怀填溢。争如对、宝梳压鬓，翠环铺碧。紫绶金章都是梦，云庐花坞如何觅。劝金杯、浅笑傍宾筵，须均一。
前夜月，新离毕。收B564雨，呈红日。荷主人情厚，五云齐出。一颗樱桃天付与，数声水调人飘逸。叹荒园、三月百花残，无踪迹。
满江红（答景卢）
作者：洪适
朝代：宋
体裁：词

衰老贪春，春又老、尊罍交溢。凝目处、清漪拍岸，四山堆碧。白也论文情最厚，维摩示病心难觅。到盘洲、车骑太匆匆，觞浮一。春再见，官期毕。归路近，长安日。奉清时明诏，迭回更出。上殿风霜生颊齿，元龟献替图无逸。记而今、杖策过溪桥，留行迹。
满江红（郑宪席上再赋）
作者：洪适
朝代：宋
体裁：词

累月愁霖，知今夕、是何天色。秋老矣、芙蓉遮道，黄花留客。长有霜螯来左右，谁言枥马能煎迫。眄高穹、重叠起顽云，星难摘。罗绮盛，轩窗窄。心已醉，肩须拍。更十分行酒，再三相吓。凤诏十行归路近，桂华千里明年隔。趁闲时、楼上共凝眸，芦花白。
满江红（黄堂席上答太守）
作者：洪适
朝代：宋

燕寝香凝，官事了、诗情充溢。归后院、花容争媚，柳眉添碧。老子胡床常自叹，轻裾长袖从何觅。探城楼、此际夜如何，更筹一。
人已老，春将毕。临曲水，才旬日。快朝来雨过，鱼儿争出。淡酒一杯空酩酊，黄堂千骑真安逸。问朱EC43、何日到丘园，联F4EB迹。
滴滴泉
作者：洪适
朝代：宋

石罅來泉滴，松風雜澗聲。
天明有公事，還憶此時清。
滴滴泉
作者：洪适
朝代：宋
体裁：五言绝句

石罅来泉滴，松风杂涧声。天明有公事，还忆此时清。
滿庭芳
作者：洪适
朝代：宋

同病相憐，凍吟誰伴，漫懷舉案齊眉。槐安夢境，一笑自來稀。未到斜川見雪，春欲半、尚壓銅池。今思古，拊盆擊築，蠆鼎閒夔彝。何時。天意解，並遊花塢，旋掃蛛絲。對壺中閒日，冗牘休治。四坐同盟情話，飛玉麈、萬事多知。杯盤省，淺斟隨意，真率視前碑。
滿庭芳
作者：洪适
朝代：宋

春入花畦，雪迷筠塢，柳梢未肯低眉。泥深路滑，車馬往來稀。平地瓊琚盈尺，冰凍解、簷水如池。皇華喜，增添泉貨，不鑄尚方彝。光陰，駒過隙，髭髯如戟，容易成絲。把詩盟長講，酒病休治。兩兩垂螺舞徹，藏羌管、人已潛知。檣烏轉，錢流地上，褒詔便刊碑。
滿庭芳
作者：洪适
朝代：宋

昴宿光芒，德星家世，當時飛舞華旗。風清玉宇，珠露綴瑤枝。八桂蒼蒼聳壑，問椿木、同數秋期。黃堂上，油幢轉影，美酒注金卮。英躔，名譽早，青箱傳學，黃絹摛辭。說江東治行，召杜肩齊。畏愛雙行五管，收繡斧、卻把旌麾。歡聲沸，明年此日，公在鳳凰池。
滿庭芳
作者：洪适
朝代：宋

柳徑花臺，熙熙春動，遊人珥墮簪遺。枯藤到處，綠刺惹冠衣。雪後園林更好，瓊作佩、香滿橫枝。巡簷久，留連一笑，不管午陰移。盤洲，今雅集，皇華飛蓋，揮麈遲遲。覺龜魚增價，草木生輝。樑上不教塵落，談文字、酒散星稀。明年好，玉津隨駕，回首記襟期。
滿庭芳
作者：洪适
朝代：宋

殢酒銷愁，逢場作戲，何曾擇地伸眉。詩筒來往，如我與君稀。喜得青春有閏，添日月、款曲臨池。洲盤有，山餚野蔌，安用設雞彝。老來，空自笑，一頭梳雪，兩鬢吹絲。便常逢社飲，聾不堪治。曾就新年真率，花神報、蜂蝶皆知。東風惡，江梅欲盡，薦福莫轟碑。
滿庭芳
作者：洪适
朝代：宋

當國無功，歸田有分，四山濃抹煙眉。春雲多變，清晝惠風稀。欲踵蘭亭故事，溪水漲、簪盍鵝池。臨修竹，一觴一詠，考古到辛彝。當時。龍袞側，親聞臚句，天語如絲。謾三年博士，局冗爭治。底事繡衣留滯，青天瑞、奴隸皆知。迎歸詔，鸞臺鳳閣，名記壁間碑。
滿庭芳
作者：洪适
朝代：宋

舊日盤洲，藏鉤卜夜，松兒笑揀雙眉。老人好靜，此樂數年稀。尚記乘舟西溯，樓卷雪、曾到雷池。今非惜，畏寒閉戶，棄擲夏商彝。入春，逾兩月，輕煙非霧，細雨如絲。任風頹花架，不憚裝治。想得醉吟滕閣，家園事、爭解詳知。歸來好，猿驚鶴怨，孤負輞川碑。
滿庭芳
作者：洪适
朝代：宋

草閣煙橫，花蹊雨潤，傷春誰畫鴉眉。藥囊未減，尊酒自然稀。堪嘆雲和掛壁，弦半絕、鼠齧龍池。投壺罷，憑闌玩古，羅列父丁彝。龜巢，添綠皺，殘梅片片，新柳絲絲。恨風狂折竹，鶴病誰治。自信年衰景短，甘冷淡、應也天知。壎篪奏，清歌醉墨，一一上圭碑。
滿庭芳
作者：洪适
朝代：宋

華髮蒼頭，年年更變，白雪輕犯雙眉。六旬過四，七十古來稀。問柳尋花興懶，拈筇杖、閒繞園池。尊中有，青州從事，無意喚瓊彝。人生，何處樂，樓臺院落，吹竹彈絲。奈壯懷銷鑠，病費醫治。漫道琴絃綠綺，游魚聽、山水誰知。盤洲怨，盟鷗閒闊，痍鶴立新碑。
滿庭芳
作者：洪适
朝代：宋

蝴蝶夢魂，芭蕉身世，幾人得到龐眉。十分如意，天賦古今稀。晝日猥叨三接，摩鵬翼、曾化鯤池。槐陰下，深慚房魏，那敢作封彝。雁行，爭接翅，北門矩燭，西掖綸絲。幸歸來半世，園路先治。漁唱樵歌不到，鶯燕語、何畏人知。編花史，修篁千畝，封植具穹碑。
滿庭芳
作者：洪适
朝代：宋

雨洗花林，春回柳岸，窗間列岫橫眉。老來光景，生怕聚談稀。何事扁舟西去，收杖屨、契闊魚池。流觴近，詩筒暫歇，焉用虎文彝。良辰，懷舊事，海棠花下，笑摘垂絲。嘆五年一別，萬病難治。幾處繡衣塵跡，歌舞地、烏鵲曾知。君今去，珠簾暮卷，山雨拂崇碑。
滿庭芳
作者：洪适
朝代：宋

風攪花間，雨慳柳下，人人懶拂愁眉。年荒省事，投轄井中稀。架上舞衣塵積，絃索斷、箏雁差池。南柯夢，轉頭陳跡，飢鼠穴空彝。新年，官事少，秋蛇春蚓，重疊烏絲。更出奇花判，百病都治。報道行廚辦也，烏鵲喜、龜鶴前知。更書近，鵷行浸遠，長對去思碑。
滿江紅
作者：洪适
朝代：宋

暮雨蕭蕭，飛敗葉、增添秋色。登高會、痴風吹散，山居佳客。人世難逢開口笑，老來便覺流年迫。到如今、黃菊滿園開，無人摘。珠履湊，銖衣窄。縈翠袖，催牙拍。索松兒添半，戰酣相嚇。橘綠橙黃時節好，舞停歌罷門牆隔。酒醒時、枕上一聲雞，東方白。
滿江紅
作者：洪适
朝代：宋

燕寢香凝，官事了、詩情充溢。歸後院、花容爭媚，柳眉添碧。老子胡床常自嘆，輕裾長袖從何覓。探城樓、此際夜如何，更籌一。人已老，春將畢。臨曲水，才旬日。快朝來雨過，魚兒爭出。淡酒一杯空酩酊，黃堂千騎真安逸。問朱轓、何日到丘園，聯綦跡。
滿江紅
作者：洪适
朝代：宋

百計留春，春不住、愁懷填溢。爭如對、寶梳壓鬢，翠環鋪碧。紫綬金章都是夢，雲廬花塢如何覓。勸金盃、淺笑傍賓筵，須均一。前夜月，新離畢。收歰雨，呈紅日。荷主人情厚，五雲齊出。一顆櫻桃天付與，數聲水調人飄逸。嘆荒園、三月百花殘，無蹤跡。
滿江紅
作者：洪适
朝代：宋

累月愁霖，知今夕、是何天色。秋老矣、芙蓉遮道，黃花留客。長有霜螯來左右，誰言櫪馬能煎迫。眄高穹、重疊起頑雲，星難摘。羅綺盛，軒窗窄。心已醉，肩須拍。更十分行酒，再三相嚇。鳳詔十行歸路近，桂華千里明年隔。趁閒時、樓上共凝眸，蘆花白。
滿江紅
作者：洪适
朝代：宋

衰老貪春，春又老、尊罍交溢。凝目處、清漪拍岸，四山堆碧。白也論文情最厚，維摩示病心難覓。到盤洲、車騎太匆匆，觴浮一。春再見，官期畢。歸路近，長安日。奉清時明詔，迭回更出。上殿風霜生頰齒，元龜獻替圖無逸。記而今、杖策過溪橋，留行跡。
滿江紅
作者：洪适
朝代：宋

雨過春深，溪水漲、綠波溶溢。年年是、楊花吹絮，草茵凝碧。駒隙光陰身易老，槐安夢幻醒難覓。算六分、春色五分休，才留一。雁鶩靜，文書畢。塵外趣，壺中日。喜蘭亭修禊，郊坰忺出。合璧連珠同嘯詠，怒猊渴驥尤清逸。酒酣時、樑上暗塵飛，無痕跡。
漁家傲引·漁家傲
作者：洪适
朝代：宋

七月凜秋飛葉響。長吟杳杳澄江上。禿尾槎頭添一網。絲自紡。新炊菰飯更相餉。渡口青煙藏疊嶂。岸旁紅蓼翻輕浪。鸂鶒沈浮雙漾漾。聞鳴槳。高飛拍拍穿林莽。
漁家傲引·漁家傲
作者：洪适
朝代：宋

三月愁霖多急雨。桃江綠浪迷洲渚。西塞山邊飛白鷺。煙橫素。一聲欸乃山深處。紅雨繽紛因水去。行行尋得神仙侶。樓閣五雲心不住。分鳳侶。重來翻恨花相誤。
漁家傲引·漁家傲
作者：洪适
朝代：宋

九月蘆香霜旦旦。丹楓落盡吳江岸。長瀨黃昏張蟹斷。燈火亂。圓沙驚起行行雁。半夜系船橋北岸。三杯睡著無人喚。睡覺只疑橋不見。風已變。纜繩吹斷船頭轉。
漁家傲引·漁家傲
作者：洪适
朝代：宋

二月垂楊花糝地。荻芽迸綠春無際。細雨斜風渾不避。青笠底。三三兩兩鳴桹起。新婦磯邊雲接袂。女兒浦口山堆髻。一擁河豚千百尾。搖食指。城中虛卻魚蝦市。
漁家傲引·漁家傲
作者：洪适
朝代：宋

五月河中菱荇遍。絲綸欲下相縈絆。卻掉船來芳草岸。呼侶伴。蓑衣不把金章換。碧落雲高星爛爛。波心舉網星光亂。躍出鯉魚長尺半。回首看。孤燈一點風吹散。
漁家傲引·漁家傲
作者：洪适
朝代：宋

八月紫蓴浮綠水。細鱗巨口鱸魚美。畫舫問漁篙暫艤。欣然喜。金齏頃刻嘗珍味。湧霧驅雲天似洗。靜看星斗迎蟾桂。枕棹眠蓑清不睡。無名利。誰人分得逍遙意。
漁家傲引·漁家傲
作者：洪适
朝代：宋

六月長江無暑氣。怒濤漱壑侵沙觜。颭颭輕舟隨浪起。何不畏。從來慣作風波計。別漵藕花舒錦綺。採蓮三五誰家子。問我買魚相調戲。飄芰制。笑聲咭咭花香裡。
漁家傲引·漁家傲
作者：洪适
朝代：宋

十月橘洲長鼓枻。瀟湘一片塵纓洗。斬得釣竿斑染淚。中夜裡。時聞鼓瑟湘妃至。白髮垂綸孫又子。得錢沽酒長長醉。小艇短篷真活計。家雲水。更無王役並田稅。
漁家傲引·漁家傲
作者：洪适
朝代：宋

四月圓荷錢學鑄。鱗鱗波暖鴛鴦語。無數燕雛來又去。魚未取。釣絲直上蜻蜓聚。風弄碧漪搖島嶼。奇雲蘸影千峰舞。騎馬官人江上駐。天且暮。借舟送過滄波渡。
漁家傲引·漁家傲
作者：洪适
朝代：宋

子月水寒風又烈。巨魚漏網成虛設。圉圉從它歸丙穴。謀自拙。空歸不管旁人說。昨夜醉眠西浦月。今宵獨釣南溪雪。妻子一船衣百結。長歡悅。不知人世多離別。
漁家傲引·漁家傲
作者：洪适
朝代：宋

正月東風初解凍。漁人撒網波紋動。不識雕樑並綺棟。扁舟重。眠鷗浴雁相迎送。溪北畫橋彎螮蝀。溪南古岸添青葑。長把魚錢尋酒甕。春一夢。起來拈笛成三弄。
漁家傲引·漁家傲
作者：洪适
朝代：宋

臘月行舟冰鑿罅。潛鱗透暖偏堪射。歲歲年年篷作舍。三冬夜。牛衣自暖何須借。滕六晚來方命駕。千山絕影飛禽怕。江上雪如花片下。宜入畫。一蓑披著歸來也。
点绛唇·天末相逢
作者：洪适
朝代：宋
体裁：词

天末相逢，醉中不讶车茵污。一声鸣橹。惊散眠沙鹭。我是行人，却送行人去。听金缕。莫辞甘醑。别泪飞寒雨。
点绛唇（别帅宪）
作者：洪适
朝代：宋

天末相逢，醉中不讶车茵污。一声鸣舻。惊散眠沙鹭。
我是行人，却送行人去。听金缕。莫辞甘醑。别泪飞寒雨。
烈士
作者：洪适
朝代：宋

烈士死知己，交情重同心。
反眼如不識，怨深恩更深。
憶昔邂逅初，一諾百黄金。
口血顧未乾，舊盟何許尋。
烈士
作者：洪适
朝代：宋

烈士死知己，交情重同心。反眼如不识，怨深恩更深。忆昔邂逅初，一诺百黄金。口血顾未乾，旧盟何许寻。
烈士
作者：洪适
朝代：宋

烈士死知己，交情重同心。
反眼如不识，怨深恩更深。
忆昔邂逅初，一诺百黄金。
口血顾未干，旧盟何许寻。
熊直閣挽詩二首·其一
作者：洪适
朝代：宋

文石榮三接，君王膝屢前。
蒲鞭如漢日，鹽筴有蘇天。
未上甘泉道，俄開京兆阡。
傳家文史足，不在一囊錢。
熊直閣挽詩二首·其二
作者：洪适
朝代：宋

居巷相南北，登門久歲時。
溫言流肺腑，和氣見須眉。
日昃長沙傅，年凋絳縣師。
春雲冒丹旐，同會袂成帷。
熊直阁挽诗二首
作者：洪适
朝代：宋

文石荣三接，君王膝屡前。蒲鞭如汉日，盐筴有苏天。未上甘泉道，俄开京兆阡。传家文史足，不在一囊钱。居巷相南北，登门久岁时。温言流肺腑，和气见须眉。日昃长沙傅，年凋绛县师。春云冒丹旐，同会袂成帷。
熊直阁挽诗二首·其一
作者：洪适
朝代：宋
体裁：五言律诗

文石荣三接，君王膝屡前。蒲鞭如汉日，盐筴有苏天。未上甘泉道，俄开京兆阡。传家文史足，不在一囊钱。
熊直阁挽诗二首·其二
作者：洪适
朝代：宋
体裁：五言律诗

居巷相南北，登门久岁时。温言流肺腑，和气见须眉。日昃长沙傅，年凋绛县师。春云冒丹旐，同会袂成帷。
燕館日膳得四雁籠之以歸
作者：洪适
朝代：宋

提携乘雁脫庖丁，等待他年羽翼成。
唳月摩雲須有便，莫教更作不能鳴。
燕馆日膳得四雁笼之以归
作者：洪适
朝代：宋
体裁：七言绝句

提携乘雁脱庖丁，等待他年羽翼成。唳月摩云须有便，莫教更作不能鸣。
独步惠泉用石刻中韵
作者：洪适
朝代：宋

拂崖看古字，倚策仰前英。雕章细细读，清思源源生。文传岘山石，句敌渼陂行。一字或华衮，五言有长城。林蝉众作噪，下里羞混并。坐令蕞尔国，宇内浑知名。兹泉发地脉，有玉潜山庭。神龙职何护，老蚌呈煌荧。楚人力水耨，倚沼仍畦瀛。觱沸昼复夜，输出无穷声。演迤清汉接，旋折数日程。膏润亘原陌，谷价年年平。非才忝敷惠，下考乃为荣。疲民未击壤，循吏难联横。独行挹清泚，谁与论丹诚。销忧赖季雅，遣兴烦客卿。信美非吾土，千古仲宣情。
独步惠泉用石刻中韵
作者：洪适
朝代：宋

拂崖看古字，倚策仰前英。
雕章细细读，清思源源生。
文传岘山石，句敌渼陂行。
一字或华衮，五言有长城。
林蝉众作噪，下里羞混并。
坐令蕞尔国，宇内浑知名。
兹泉发地脉，有玉潜山庭。
神龙职何护，老蚌呈煌荧。
楚人力水耨，倚沼仍畦瀛。
觱沸昼復夜，输出无穷声。
演迤清汉接，旋折数日程。
膏润亘原陌，谷价年年平。
非才忝敷惠，下考乃为荣。
疲民未击壤，循吏难联横。
独行挹清泚，谁与论丹诚。
销忧赖季雅，遣兴烦客卿。
信美非吾土，千古仲宣情。
獨步惠泉用石刻中韻
作者：洪适
朝代：宋

拂崖看古字，倚策仰前英。
雕章細細讀，清思源源生。
文傳峴山石，句敵渼陂行。
一字或華衮，五言有長城。
林蟬眾作噪，下里羞混并。
坐令蕞爾國，宇內渾知名。
茲泉發地脈，有玉潜山庭。
神龍職何護，老蚌呈煌熒。
楚人力水耨，倚沼仍畦瀛。
觱沸晝復夜，輸出無窮聲。
演迤清漢接，旋折數日程。
膏潤亙原陌，穀價年年平。
非才忝敷惠，下考乃爲榮。
疲民未擊壤，循吏難聯橫。
獨行挹清泚，誰與論丹誠。
銷憂賴季雅，遣興煩客卿。
信美非吾土，千古仲宣情。
玉京洞
作者：洪适
朝代：宋

飆輪曾此宅靈仙，洞府今稱第六天。
規往不辭蘿蔓險，回看雲物起瓊田。
玉京洞
作者：洪适
朝代：宋
体裁：七言绝句

飙轮曾此宅灵仙，洞府今称第六天。规往不辞萝蔓险，回看云物起琼田。
玉茗未有耗而小隐作诗以琼花为二绝当专美野处可也
作者：洪适
朝代：宋
体裁：七言律诗

休论官业出金华，共乐家林鹿挽车。何日寻春携漉酒，有时留客试擂茶。望梅止渴宁非梦，却月横枝始是花。祇恐偏枯惭好句，空教步障锦如霞。
玉茗未有耗而小隱作詩以瓊花爲二絕當專美野處可也
作者：洪适
朝代：宋

休論官業出金華，共樂家林鹿挽車。
何日尋春携漉酒，有時留客試擂茶。
望梅止渴寧非夢，却月橫枝始是花。
祇恐偏枯慚好句，空教步障錦如霞。
王母队祝圣致语口号
作者：洪适
朝代：宋
体裁：七言律诗

六幕纷纷启瑞篇，非烟深处下芝軿。穆王扰扰不谋治，武帝区区空学仙。今代一人真间世，昔时五老与疑年。欢呼亦有南山颂，谁解吹嘘上九天。
王母队祝圣致语口号
作者：洪适
朝代：宋
体裁：七言律诗

想像编星拱紫微，龙蛇日暖动旌旗。恭维虹瑞生虞帝，远以鸾骖会宓妃。云气先飞三足使，风纹不皱六铢衣。君王若问蟠桃木，溜雨霜皮几万围。
王母隊祝聖致語口號
作者：洪适
朝代：宋

六幕紛紛啟瑞篇，非烟深處下芝軿。
穆王擾擾不謀治，武帝區區空學仙。
今代一人真間世，昔時五老與疑年。
歡呼亦有南山頌，誰解吹噓上九天。
王母隊祝聖致語口號
作者：洪适
朝代：宋

想像編星拱紫微，龍蛇日暖動旌旗。
恭維虹瑞生虞帝，遠以鸞驂會宓妃。
雲氣先飛三足使，風紋不皺六銖衣。
君王若問蟠桃木，溜雨霜皮幾萬圍。
瑞香花
作者：洪适
朝代：宋

衮衮香毬次第开，结根幽独谢纷埃。芳蓉妒入鸳鸯社，异馥清传锦绣堆。睡里魂交非自衍，醒时心赏可无猜。品题盍在春林石，不是花王喜后来。
瑞香花
作者：洪适
朝代：宋

衮衮香毬次第开，结根幽独谢纷埃。
芳蓉妬入鸳鸯社，异馥清传锦绣堆。
睡裏魂交非自衍，醒时心赏可无猜。
品题盍在春林石，不是花王喜后来。
瑞香花
作者：洪适
朝代：宋

衮衮香毬次第開，結根幽獨謝紛埃。
芳蓉妬入鴛鴦社，異馥清傳錦繡堆。
睡裏魂交非自衍，醒時心賞可無猜。
品題盍在春林石，不是花王喜後來。
生查子
作者：洪适
朝代：宋

一歲會盤洲，月月生查子。弟勸復兄酬，舉案燈花喜。曲終人半酣，添酒留羅綺。車馬不須喧，且聽三更未。
生查子
作者：洪适
朝代：宋

七月到盤洲，枕簟新涼早。岸曲側黃葵，沙際排紅蓼。團團歌扇疏，整整爐煙嫋。環坐待橫參，要乞珠絲巧。
生查子
作者：洪适
朝代：宋

三月到盤洲，九曲清波聚。修竹蔭流觴，秀葉題佳句。紅紫漸闌珊，戀戀鶯花主。芍藥擁芳蹊，未放春歸去。
生查子
作者：洪适
朝代：宋

九月到盤洲，華髮驚霜葉。緩步繞東籬，香蕊金重疊。橘綠又橙黃，四老相迎接。好處不宜休，莫放清尊歇。
生查子
作者：洪适
朝代：宋

二月到盤洲，繁纈盈千萼。恰恰早鶯啼，一羽黃金落。花邊自在行，臨水還尋壑。步步肯相隨，獨有蒼梧鶴。
生查子
作者：洪适
朝代：宋

五月到盘洲，照眼红巾蹙。句引石榴裙，一唱仙翁曲。
藕步进新船。斗楫飞云速。此际独醒难，一一金钟覆。
生查子
作者：洪适
朝代：宋

五月到盤洲，照眼紅巾蹙。句引石榴裙，一唱仙翁曲。藕步進新船，鬥楫飛雲速。此際獨醒難，一一金鍾覆。
生查子
作者：洪适
朝代：宋

八月到盤洲，柳外寒蟬懶。一掬木犀花，泛泛玻璃盞。蟾桂十分明，遠近秋毫見。舉酒勸嫦娥，長使清光滿。
生查子
作者：洪适
朝代：宋

六月到盤洲，水閣盟鷗鷺。面面納清風，不受人間暑。彩舫下垂楊，深入荷花去。淺笑擘蓮蓬，去卻中心苦。
生查子
作者：洪适
朝代：宋

十月到盤洲，小小陽春節。晚菊自爭妍，誰管人心別。木末簇芙蓉，禁得霜如雪。心賞四時同，不與痴人說。
生查子
作者：洪适
朝代：宋

四月到盤洲，長是黃梅雨。屐齒滿莓苔，避溼開新路。極望綠陰成，不見烏飛處。雲採列奇峰，絕勝看廬阜。
生查子
作者：洪适
朝代：宋

子月到盤洲，日影長添線。水退露溪痕，風急寒蘆戰。終日倚枯藤，細看浮雲變。洲畔有圓沙，招盡雲邊雁。
生查子
作者：洪适
朝代：宋

帶郭得盤洲，勝處雙溪水。月榭間風亭，疊嶂橫空翠。團欒情話時，三徑參差是。聽我一年詞，對景休辭醉。
生查子
作者：洪适
朝代：宋

廉纖小雨來，噤瘮輕寒乍。絲竹送迎時，燈火闌珊夜。銅壺漏故遲，銀燭花頻灺。懷我獨醒人，健筆方飛灑。
生查子
作者：洪适
朝代：宋
体裁：词

桃疏蝶惜香，柳困莺惊絮。日影过帘旌，多少愁情绪。红绽武陵溪，绿暗章台路。春色似行人，无意花间住。
生查子
作者：洪适
朝代：宋

桃疏蝶惜香，柳困鶯驚絮。日影過簾旌，多少愁情緒。紅慘武陵溪，綠暗章臺路。春色似行人，無意花間住。
生查子
作者：洪适
朝代：宋

正月到盤洲，解凍東風至。便有浴鷗飛，時見潛鱗起。高柳送青來，春在長林裡。綠萼一枝梅，端是花中瑞。
生查子
作者：洪适
朝代：宋

碧澗有神龜，千歲遊蓮葉。七十古來稀，壽母杯頻接。繡衣牽彩衣，喜慶相重疊。龜紫看孫曾，鶴髮何須鑷。
生查子
作者：洪适
朝代：宋

臘月到盤洲，寒重層冰結。試去探梅花，休把南枝折。頃刻暗同雲，不覺紅爐熱。隱隱綠蓑翁，獨釣寒江雪。
生查子
作者：洪适
朝代：宋

貪看端木花，難辦銷金帳。庭下舞瓊瑤，飛到鬚眉上。衰病不禁寒，對景頻惆悵。夢寐到凌風，倚著青藜杖。
生查子 其一 姚母寿席，以龟游莲叶杯酌酒
作者：洪适
朝代：宋
体裁：词

碧涧有神龟，千岁游莲叶。七十古来稀，寿母杯频接。绣衣牵綵衣，喜庆相重叠。龟紫看孙曾，鹤发何须镊。
生查子·七月到盘洲
作者：洪适
朝代：宋
体裁：词

七月到盘洲，枕簟新凉早。
岸曲侧黄葵，沙际排红蓼。
团团歌扇疏，整整炉烟袅。
环坐待横参，要乞珠丝巧。
生查子·五月到盘洲
作者：洪适
朝代：宋
体裁：词

五月到盘洲，照眼红巾蹙。
句引石榴裙，一唱仙翁曲。
藕步进新船，斗楫飞云速。
此际独醒难，一一金锺覆。
生查子·其一
作者：洪适
朝代：宋
体裁：词

九月到盘洲，华发惊霜叶。缓步绕东篱，香蕊金重叠。橘绿又橙黄，四老相迎接。好处不宜休，莫放清尊歇。
生查子·其七
作者：洪适
朝代：宋
体裁：词

六月到盘洲，水阁盟鸥鹭。面面纳清风，不受人间暑。彩舫下垂杨，深入荷花去。浅笑擘莲蓬，去却中心苦。
生查子·其三
作者：洪适
朝代：宋
体裁：词

二月到盘洲，繁缬盈千萼。恰恰早莺啼，一羽黄金落。花边自在行，临水还寻壑。步步肯相随，独有苍梧鹤。
生查子·其九
作者：洪适
朝代：宋
体裁：词

八月到盘洲，柳外寒蝉懒。一掬木犀花，泛泛玻璃盏。蟾桂十分明，远近秋毫见。举酒劝嫦娥，长使清光满。
生查子·其二
作者：洪适
朝代：宋

正月到盘洲，解冻东风至。便有浴鸥飞，时见潜鳞起。高柳送青来，春在长林里。绿萼一枝梅，端是花中瑞。二月到盘洲，繁缬盈千萼。恰恰早莺啼，一羽黄金落。花边自在行，临水还寻壑。步步肯相随，独有苍梧鹤。三月到盘洲，九曲清波聚。修竹荫流觞，秀叶题佳句。红紫渐阑珊，恋恋莺花主。芍药拥芳蹊，未放春归去。四月到盘洲，长是黄梅雨。屐齿满莓苔，避湿开新路。极望绿阴成，不见乌飞处。云采列奇峰，绝胜看庐阜。五月到盘洲，照眼红巾蹙。句引石榴裙，一唱仙翁曲。藕步进新船，斗楫飞云速。此际独醒难，一一金钟覆。六月到盘洲，水阁盟鸥鹭。面面纳清风，不受人间暑。彩舫下垂杨，深入荷花去。浅笑擘莲蓬，去却中心苦。七月到盘洲，枕簟新凉早。岸曲侧黄葵，沙际排红蓼。团团歌扇疏，整整炉烟袅。环坐待横参，要乞蛛丝巧。八月到盘洲，柳外寒蝉懒。一掬木犀花，泛泛玻璃盏。蟾桂十分明，远近秋毫见。举酒劝嫦娥，长使清光满。九月到盘洲，华发惊霜叶。缓步绕东篱，香蕊金重叠。橘绿又橙黄，四老相迎接。好处不宜休，莫放清尊歇。十月到盘洲，小小阳春节。晚菊自争妍，谁管人心别。木末簇芙蓉，禁得霜如雪。心赏四时同，不与痴人说。子月到盘洲，日影长添线。水退露溪痕，风急寒芦战。终日倚枯藤，细看浮云变。洲畔有圆沙，招尽云边雁。腊月到盘洲，寒重层冰结。试去探梅花，休把南枝折。顷刻暗同云，不觉红炉热。隐隐绿蓑翁，独钓寒江雪。一岁会盘洲，月月生查子。弟劝复兄酬，举案灯花喜。曲终人半酣，添酒留罗绮。车马不须喧，且听三更未。
生查子·其八
作者：洪适
朝代：宋

七月到盘洲，枕簟新凉早。岸曲侧黄葵，沙际排红蓼。团团歌扇疏，整整炉烟袅。环坐待横参，要乞蛛丝巧。
生查子·其六
作者：洪适
朝代：宋
体裁：词

五月到盘洲，照眼红巾蹙。勾引石榴裙，一唱仙翁曲。藕步进新船，斗楫飞云速。此际独醒难，一一金钟覆。
生查子·其六
作者：洪适
朝代：宋

五月到盘洲，照眼红巾蹙。句引石榴裙，一唱仙翁曲。藕步进新船，斗楫飞云速。此际独醒难，一一金钟覆。
生查子·其十四
作者：洪适
朝代：宋
体裁：词

一岁会盘洲，月月生查子。弟劝复兄酬，举案灯花喜。曲终人半酣，添酒留罗绮。车马不须喧，且听三更未。
生查子·其四
作者：洪适
朝代：宋
体裁：词

三月到盘洲，九曲清波聚。修竹荫流觞，秀叶题佳句。红紫渐阑珊，恋恋莺花主。芍药拥芳蹊，未放春归去。
生查子·十月到盘洲
作者：洪适
朝代：宋
体裁：词

十月到盘洲，小小阳春节。晚菊自争妍，谁管人心别。木末簇芙蓉，禁得霜如雪。心赏四时同，不与痴人说。